Kesan Penuaan Populasi Asia

Asia dijangkakan akan memiliki lebih dari 60% dari jumlah penduduk berumur 65 tahun ke atas di seluruh dunia pada tahun 2030, menurut laporan Deloitte’s Global Economists Network. Menjelang 2042 – akan ada lebih ramai penduduk berusia lebih 65 tahun di Asia berbanding populasi Europah dan Amerika Utara digabungkan.

Apabila bercakap tentang perubahan demografi di Asia, tiada polisi universal yang boleh diikuti, sebaliknya memerlukan penggubalan polisi yang bersesuaian mengikut negara. Dalam negara seperti Jepun, berlaku penuaan populasi yang pesat sehingga tenaga buruh kian berkurangan. Sementara negara seperti Filipina menyaksikan lambakan golongan muda mencari peluang pekerjaan.

Negara-negara Asia dan Dividen Demografik

Dividen demografik adalah kejadian di negara yang menikmati pertumbuhan ekonomi pesat yang berpunca dari penurunan kadar kesuburan dan kematian. Di negara-negara membangun, walaupun terdapat penurunan kadar kematian, kadar kelahiran masih tinggi. Oleh itu, negara-negara ini jarang menikmati manfaat ekonomi yang dikenali sebagai dividen demografik.

Negara yang mengalami kadar kelahiran yang rendah di samping kadar kematian rendah menerima dividen ekonomi atau manfaat daripada peningkatan produktiviti penduduk yang bekerja. Semakin sedikit kelahiran didaftarkan, bilangan tanggungan lebih kecil berbanding penduduk yang bekerja. Dengan sedikit tanggungan dan lebih ramai orang dalam tenaga buruh, sumber ekonomi dapat dilaburkan pada perkara lain untuk mempercepatkan pembangunan ekonomi negara dan kemakmuran masa depan penduduknya.

Asia yang merupakan kuasa besar ekonomi dunia dengan produktiviti tenaga kerja yang memberangsangkan. Tetapi kini, statistik menunjukkan dividen demografik yang dinikmati negara-negara Asia bakal berakhir kerana perubahan demografik.

Perubahan Demografik Asia dan Kesannya

Penuaan populasi memberi kesan kepada KDNK negara. Contohnya bagi Jepun, nilai KDNK akan berkurang sebanyak 1% sepanjang 3 dekad yang mendatang. Sementara di India dan Filipina yang memiliki populasi termuda di rantau Asia, peningkatan tenaga buruh boleh meningkatkan KDNK dengan kadar yang sama. Malaysia masih berada di zon selamat dengan menyaksikan kadar golongan muda yang masih ramai.

Imej: IMF

Carta ini juga menunjukkan dimensi cabaran yang bakal dihadapi negara-negara Asia. Dividen demografik kerana tenaga kerja muda (berumur 15-64) yang selama ini membantu memacu pertumbuhan pesat rantau ini dalam beberapa dekad kebelakangan ini, akan berakhir.

Kini, banyak negara, terutamanya di Asia Timur, akan menjadi masyarakat yang mengalami penuaan paling pesat di dunia dalam beberapa dekad akan datang. Pertumbuhan penduduk di rantau ini, yang sudah negatif di Jepun, semakin perlahan dan dijangka jatuh ke sifar pada 2050. Lebih dari satu pertiga penduduk di Singapura dan Korea Selatan berusia sekurang-kurangnya 50 tahun; dan hampir separuh penduduk Jepun.

Apabila penduduk semakin menua, pekerja akan semakin sedikit. Tenaga kerja Asia dijangka menyusut seramai ratusan juta orang. Sebagai contoh, China berpotensi melihat penurunan sebanyak 170 juta orang dalam populasi usia pekerja dalam tempoh tiga dekad akan datang. Dari masa ke masa, tenaga kerja yang semakin berkurangan dan populasi yang semakin tua boleh bermakna kenaikan kos penjagaan kesihatan dan perbelanjaan pencen. Ini memberi tekanan kepada belanjawan kerajaan, dan menyebabkan pertumbuhan negara yang lebih rendah, melainkan negara tersebut mempunyai dasar yang menyokong produktiviti dan pekerjaan yang berkualiti tinggi.

Demografik Malaysia

Sebaliknya, negara Asia yang lain seperti India dan Indonesia masih mendapat manfaat daripada dividen demografik, dengan bilangan penduduk dalam usia kerja yang semakin meningkat dan kadar kesuburan yang lebih tinggi.

Imej: Jabatan Perangkaan Negara

Walaupun Malaysia masih mempunyai tenaga kerja golongan muda yang ramai tetapi penuaan akan menjadi masalah yang bakal kita hadapi di masa akan datang. Menjelang tahun 2050 contohnya, 15% daripada populasi Malaysia dijangkakan berusia 65 tahun dan ke atas. Peratusan yang tiga kali ganda lebih tinggi berbanding 2010.

Hala tuju Asia

Disebabkan trend demografi ini membentuk masa depan ekonomi negara, peranan dasar negara akan menjadi sangat penting. Pembaharuan dalam tenaga kerja boleh menjadi kunci menghadapi penuaan populasi.

Penghijrahan pekerja asing dapat mengurangkan impak buruk penuaan populasi dengan mengelakkan penurunan tenaga kerja domestik. Meningkatkan penyertaan tenaga buruh wanita juga, sebagai contohnya dengan memperluaskan kemudahan penjagaan anak di negara seperti Jepun, dan mempromosikan pekerjaan yang fleksibel juga boleh membantu.

Malaysia sebagai antara negara Asia dengan populasi belia yang sihat mungkin belum lagi menghadapi keruncingan kekurangan tenaga kerja, sebaliknya lambakan graduan dengan 1 daripada 5 graduan universiti menganggur. Meskipun dasar kerajaan sekarang perlu digubal untuk membantu menyerap golongan muda Malaysia ke dalam tenaga kerja, dalam jangka masa panjang, golongan ini jugalah yang akan membentuk populasi tua yang ramai. Lantas Malaysia memerlukan pendekatan jangka masa panjang yang turut mengambil kira faktor penuaan populasi sepertimana negara-negara Asia lain.

Baca Juga:

Lebih Rela Dipenjarakan: Epidemik Kesunyian dalam Kalangan Warga Emas

Perancangan Keluarga adalah Hak Asasi Manusia: Hari Populasi Sedunia 2018


Tuberkulosis Bukan Kanser Paru-Paru. Ini Perbezaan Di Antara Kedua-Duanya

Untuk mendapatkan lebih banyak info tentang Kanser Paru-Paru, sila dapatkannya
 di sini.

Batuk kering (tuberkulosis, TB) dan kanser paru-paru adalah dua keadaan kesihatan yang berbeza.

Walaupun perubatan moden sudah pun menemui rawatan untuk masalah batuk kering, ia terus menjadi punca utama kematian di seluruh dunia.

Kira-kira 8.8 juta kes tuberkulosis didiagnosis setiap tahun manakala bagi kanser paru-paru pula, dianggarkan
1.61 juta kes baharu didiagnosis setiap tahun.

Terdapat banyak titik persamaan di antara kedua-dua masalah kesihatan ini.

Tuberkulosis dan kanser paru-paru merupakan keadaan kesihatan yang lazim, mempunyai jumlah prevalens yang tinggi, melibatkan organ peparu dan yang paling penting, mereka yang menghidapinya menunjukkan
simptom yang hampir sama.

Walau bagaimanapun, penting bagi setiap pegawai kesihatan untuk mengetahui cara membezakan kedua penyakit ini dalam konteks klinikal.

Ia berikutan kedua-duanya mempunyai punca, komplikasi dan protokol rawatan yang berbeza.

Dalam artikel ini, kita akan membincangkan
perbezaan di antara tuberkulosis dan kanser paru-paru
.
Teruskan membaca untuk mengetahuinya dengan lebih lanjut.

Batuk kering, penyakit bawaan bakteria yang kompleks

Tuberkulosis adalah sejenis penyakit berjangkit yang berpunca daripada bakteria yang diberi nama
Mycobacterium tuberculosis
.

Bakteria tersebut sangat mudah tersebar dan ia boleh memusnahkan tisu badan.

Apabila kesan patologi bakteria tersebut berlaku pada organ peparu, diagnosis tuberkulosis pulmonari akan diberikan kepada penghidap.

Jika dikesan pada peringkat awal, masalah ini boleh dirawat dengan menggunakan ubat antibiotik.

Berbeza dengan TB, kanser paru-paru pula merupakan satu penyakit yang kompleks melibatkan interaksi di antara faktor genetik dan persekitaran.

Walaupun kedua-duanya menyebabkan perubahan patologi pada organ peparu, tuberkulosis boleh berjangkit kepada individu lain sementara kanser tidak boleh.

Pun begitu, kedua-duanya mempunyai
faktor risiko yang hampir sama.

Sebagai contoh tabiat merokok. Rokok bukan sahaja boleh menyebabkan perubahan pra kanser kepada pelbagai jenis organ, ia juga boleh menyebabkan jangkitan TB menjadi bertambah teruk.

Oleh sebab perokok kebiasaannya mengalami batuk kronik, mereka sering tidak sedar jika dijangkiti oleh bakteria TB.

Batuk adalah simptom utama bagi penyakit bawaan bakteria tersebut dan perkara ini boleh melewatkan proses pengesanan TB.

Keadaan tersebut menyumbang kepada kadar prognosis (potensi kesembuhan) yang teruk.

Selain daripada itu, perokok juga berisiko didiagnosis dengan masalah bronkitis kronik menyebabkan prognosis jangkitan TB menjadi bertambah teruk.

Cara diagnosis yang berbeza

Batuk kering dan kanser peparu mempunyai kaedah pengesanan yang berbeza.
Pun begitu, kedua-duanya dikesan melalui langkah yang sistematik bermula daripada
sejarah perubatan, pemeriksaan fizikal dan keputusan ujian makmal.

Terdapat ujian yang dikhususkan kepada satu penyakit dan ada juga ujian yang digunakan bagi kedua-dua penyakit.

Sebagai contoh, pemeriksaan kahak dibuat bagi mengesan koloni bakteria TB.

Kultur kahak merupakan kaedah utama dalam mendiagnosis masalah TB. Adakah ini bermakna kanser peparu tidak menggunakan kahak sebagai subjek ujian?

Tidak sama sekali. Kita masih boleh mengesan sel kanser di dalam kahak namun ia merupakan alternatif kepada prosedur bronkoskopi.

Bronkoskopi merupakan prosedur yang boleh mendiagnosis kedua-dua keadaan kesihatan tersebut.

Namun, jika mahu dibuat perbandingan, kegunaannya
 lebih kepada untuk mendiagnosis masalah kanser.

Struktur peparu boleh dilihat dan diperiksa jika terdapat sebarang bentuk tidak normal.

Ia juga boleh digunakan untuk mengambil dan memeriksa tisu bagi membuat pengesahan berkenaan dengan status kanser.

Rawatan bagi tuberkulosis dan kanser paru-paru

Seperti yang anda sedia maklum, antibiotik hanya berkesan membunuh bakteria.

Ini bermakna, rawatan antibiotik hanya dikhususkan kepada penyakit tuberkulosis manakala bagi kanser paru-paru pula,
rawatan utama baginya adalah pembedahan
.

Kedua-duanya mempunyai risiko untuk timbul semula sekiranya protokol rawatan tidak dipatuhi.

Sebagai contoh bagi masalah TB, rejimen antibiotik yang perlu diambil melibatkan satu tempoh masa yang panjang (9 bulan).

Jika terlepas makan, terapi tersebut perlu dilaras semula bagi mengekalkan efektif antibiotik untuk menentang bakteria.

Terdapat juga kes di mana, antibiotik khas perlu digunakan bagi membunuh kuman rintang antibiotik.
Dalam kes ini, pesakit kebiasaannya mempunyai prognosis yang buruk.

Bagi kanser peparu pula, mereka perlu mematuhi rejimen terapi kemo atau radio (mengikut protokol rawatan semasa).

Dalam masa yang sama, mereka juga perlu membuat
perubahan gaya hidup
 bagi memastikan keadaan kesihatan tersebut tidak menjadi bertambah teruk.

Bukan senang nak berhenti merokok, namun jika nyawa anda menjadi taruhan, nak atau tidak, anda perlu cuba untuk berdisiplin dalam mengekang tabiat merokok.

Konklusi

Kanser paru-paru dan batuk kering adalah dua keadaan kesihatan yang berbeza.
Walau bagaimanapun, kedua-duanya mempunyai manifestasi klinikal yang hampir sama.

Jika anda mengalami
simptom seperti batuk berdarah, demam dan perpeluhan pada waktu malam
, sila berjumpa dengan doktor bagi mendapatkan pemeriksaan lanjut.


Baby Kerap Batuk Berkahak? Ada 7 Punca Ibu Ayah Harus Kenal Pasti!

Apabila
baby
 batuk berkahak, pastinya
ibu ayah
 akan berasa susah hati. Jom ketahui punca serta kaedah untuk mencegahnya agar masalah anak batuk dapat diatasi.

Untuk mendapatkan lebih banyak info tentang Keibubapaan, sila dapatkannya
di sini.

Apabila anak batuk

Batuk adalah refleks sukarela yang membantu anak membersihkan
saluran pernafasan
daripada lendir atau perengsa seperti zarah debu.

Jadi apabila
si kecil batuk
, mengetahui puncanya dapat memberikan jalan penyelesaian terbaik untuk si kecil pulih dengan segera.

Perlu diingatkan bahawa batuk biasanya akan hilang dengan sendiri dalam tempoh 3-4 minggu.

Baby
 batuk berkahak: Fahami jenisnya

Seperti individu dewasa, bayi dan kanak-kanak boleh menghidap pelbagai jenis batuk.

Batuk basah (batuk dada/
chesty cough
) – penumpukan lendir pada bahagian tekak atau dada dan boleh menjadi punca
baby
 batuk berkahak

Batuk kering – Terjadi kerana tekak berasa gatal, umumnya ia tidak akan menyebabkan penghasilan kahak

Batuk juga boleh digambarkan sebagai akut atau kronik.

Batuk yang dialami selama tidak lebih 3 minggu dikategorikan sebagai akut dan biasanya disebabkan oleh virus atau jangkitan.

Manakala jika batuk yang dialami anak berlanjutan lebih daripada 8 minggu, doktor akan menganggapnya sebagai batuk kronik atau berpanjangan.

Batuk jenis ini biasanya didasari oleh keadaan kesihatan tertentu atau masalah kesihatan sedia ada seperti asma,
si kecil mempunyai refluks
 atau alahan.

Baca juga:

Punca
baby
 batuk berkahak

Batuk terjadi akibat saluran pernafasan bayi mengalami iritasi atau terjejas dengan cara tertentu.

Ia mungkin disebabkan penumpukan lendir berlebihan yang berkaitan dengan penyakit virus atau
perengsa persekitaran seperti debunga
 atau asap.

Anda boleh melihat simptom anak yang lain untuk membantu mengurangkan penyebabnya.

1. Selesema & flu

Terdapat pelbagai jenis virus selesema yang mungkin menyerang si manja anda. Antara kesannya,
hidung tersumbat
, demam, bersin dan sudah tentu, anak batuk.

Rawatan yang boleh diberikan adalah dengan memberikan mereka keselesaan dan menggunakan ubat
over-the-counter
 bagi mengatasi demam dan kesakitan.

Tanda-tanda flu pada bayi termasuklah:

Demam

Menggigil

Sakit badan dan kepala

Sakit tekak

Hidung tersumbat

Batuk kering

Anak juga mungkin akan mengalami sakit perut
 bersama muntah atau
cirit-birit
.

Doktor mungkin akan mempreskripsikan ubat antivirus jika keadaan itu dapat dikesan awal.

Jika tidak, memastikan anak berehat,
pengambilan cecair mencukupi
 serta penggunaan ubat untuk menggurangkan demam adalah rawatan yang boleh dilakukan.

2. Baby
 batuk berkahak #Kroup

Anda pasti tidak akan tersilap apabila mendengar bunyi
batuk kroup
 ini, yang kedengaran seperti anjing laut menyalak.

Walaupun gejala
setiap bayi adalah berbeza
, namun si manja mungkin akan mengalami:

Hidung berair

Laringitis – kehilangan suara

Demam

Stridor – bunyi bersiul bernada tinggi ketika bernafas

Kroup ringan boleh dirawat di rumah dan untuk keadaan yang teruk, ia boleh diatasi dengan rawatan pernafasan atau steroid.

3. Pneumonia

Selesema, flu atau penyakit lain boleh berkembang menjadi radang paru-paru atau bayi boleh mendapatnya melalui kanak-kanak atau individu dewasa lain yang mempunyai penyakit tertentu.

Keadaan bayi batuk berkahak ini adalah produktif kerana mengeluarkan lendir dan boleh menyakitkan.

Si kecil mungkin akan mengalami demam
, keletihan, dan muntah atau cirit-birit. Rawatan yang boleh
diberikan seperti antibiotik
, pengambilan cecair tambahan dan rehat.

4. Batuk kokol

Bersama demam dan hidung berair, bayi boleh mengalami batuk ringan dengan pertussis (
batuk kokol
).

Pada tahap kedua, batuk anak akan bertambah teruk dan berterusan. Selain kedengaran kering dan keras, batuk ini turut menghasilkan bunyi ‘whoop’.

Anak anda mungkin memerlukan antibiotik dan/atau dimasukkan ke hospital untuk lekas sembuh.

5.
Baby
 batuk berkahak #Asma

Virus adalah pencetus asma biasa pada
bayi berusia 6 bulan ke bawah
.

Bayi akan alami batuk berlarutan dan mungkin disertai bunyi berdehit serta pernafasan berlebihan. Gejala lain adalah:

Pernafasan cepat

Masalah penyusuan
/makan

Keletihan

Kulit pucat atau kebiruan

Rawatannya akan melibatkan ubat asma tertentu.

6. Alergi

Bayi juga boleh mengalami alahan terhadap makanan, bahan tertentu atau bermusim. Anak batuk boleh menjadi antara gejala alergi tetapi ia jarang berlaku.

Jika mengesyaki si kecil ada alahan, berjumpalah doktor untuk pemeriksaan lanjut.

7. Refluks

Bayi kerap meludah, kehilangan berat atau pemarah semasa atau
selepas menyusu
? Ia mungkin disebabkan refluks.

Batuk dengan refluks biasanya kronik kerana aliran balik kandungan perut dan asid yang konsisten.

Ada bayi yang akan pulih seiring peredaran masa, tetapi sesetengah si kecil mungkin memerlukan rawatan untuk pulih.

Pemeriksaan doktor jika
baby
 batuk berkahak

Tidak kira apa puncanya, jika anak batuk mempunyai gejala berikut, lakukan pemeriksaan doktor segera:

Kesukaran bernafas

Sesak nafas

Demam panas – Lebih 38°C untuk bayi bawah 3 bulan, dan lebih 39°C untuk bayi berusia 3 bulan ke atas

Batuk berdarah

Masalah menelan

Sukar membuka mulut

Bengkak sebelah tonsil

Bayi baru lahir
 batuk

Batuk berterusan lebih 8 minggu

Batuk bertambah teruk dalam tempoh 3 minggu

Batuk dengan peluh malam atau kehilangan berat

Bayi batuk berkahak atau kering dengan berdehit atau pernafasan cepat


Ibu Hamil Mengidam Makan Paru Dan Hati Lembu? Nanti Dulu! Ada Risiko Pada Bayi

Para suami pasti bingung nak memenuhi permintaan si isteri ketika hamil, kerana
kebanyakan ibu hamil pasti akan mengidam
.

Suami pula akan cuba sedaya-upaya untuk menyediakan yang terbaik untuk isteri dan bayi.

Meskipun begitu, tidak semua jenis makanan boleh diambil oleh mak buyung. Sesetengah jenis makanan yang asalnya boleh diambil sebelum mengandung tidak boleh dijamah ketika berbadan dua.

Antara makanan yang seharusnya berada dalam pantang larang ibu hamil
ialah organ dalaman binatang seperti hati, jantung, usus, paru-paru dan sebagainya.

“Tapi, sedapnya hati ayam goreng kunyit, paru sambal pun sedap juga.”

Nanti dulu! Sebelum si ibu terfikir untuk menjamahnya, apa kata habiskan baca artikel ini dulu untuk tahu kesannya terhadap si comel anda.

Hati ayam, hati lembu, mana satu ibu hamil pilih?

Di Malaysia,
ramai yang suka makan organ dalaman binatang seperti hati ayam, hati lembu, usus, paru dan sebagainya
.

Organ dalaman ini memang kaya dengan nutrien yang tersendiri, tetapi agak bahaya apabila dimakan oleh ibu hamil.

Sebagai contoh, hati ayam atau lembu seharusnya dielakkan oleh ibu hamil kerana mengandungi vitamin A yang tinggi berbanding makanan lain.

Vitamin A terdiri daripada 2 jenis komposisi, iaitu retinol dan provitamin A karotenoid.

Retinol senang dijumpai dalam makanan daripada sumber haiwan
 seperti produk tenusu, ikan, dan daging terutama sekali organ dalaman seperti hati ayam atau lembu.

Ia boleh digunakan secara langsung oleh tubuh badan.

Jenis karotenoid yang biasanya ada dalam makanan atau suplemen dikenali sebagai beta-karotena.

Ia boleh ditemui dalam sayur-sayuran dan buah-buahan
. Berbanding retinol, karotenoid harus diproses oleh tubuh dan ditukar kepada vitamin A sebelum dapat digunakan.

Vitamin A merupakan kelas vitamin yang larut lemak, dan jumlah yang berlebihan selalunya disimpan dalam hati kita.

Cadangan pengambilan vitamin A bagi ibu hamil

Jumlah pengambilan vitamin A yang disyorkan bagi ibu hamil bergantung kepada kategori umur ibu tersebut.

Wanita yang hamil berumur dalam lingkungan 14-18 tahun boleh mengambil sebanyak 750 mg (2,500 IU), manakala yang berumur 19-50 tahun pula sebanyak 770 mg (2566 IU) setiap hari.

Dos maksimum yang dibenarkan sebelum mengakibatkan kecacatan bayi ialah sebanyak 3 gram (10,000 IU).

Pengambilan vitamin A tinggi mengakibatkan kecacatan bayi

Para ibu hamil, inilah jawapan yang anda nanti-nantikan!

Anda haruslah mengelakkan diri daripada makan banyak organ dalaman binatang terutama sekali hati ayam atau lembu kerana ia mempunyai dos vitamin A yang tinggi.

Kajian menunjukkan ibu hamil yang mengambil dos vitamin A yang tinggi
ketika hamil menyebabkan kecacatan bayi semasa lahir
. Hal ini kerana jumlah vitamin A yang tinggi boleh mengganggu sistem saraf dan proses perkembangan bayi dalam janin.

Ibu usah risau pula mengenai buah-buahan dan sayur-sayuran! Anda boleh mengambil ia seperti biasa kerana kajian mendedahkan beta-karotena tidak mempunyai kesan sampingan yang teruk berbanding retinol.

Oleh sebab anda boleh mendapatkan vitamin A dengan senang daripada diet seharian seperti daging, produk tenusu, maka usahlah makan organ dalaman binatang ataupun mengambil suplemen tambahan.

Hati-hati, berkolesterol tinggi!

Semasa hamil, ibu seharusnya lebih peka dalam bab penjagaan makanan kerana apa yang ibu makan akan memberi kesan kepada bayi.

Hati ayam atau lembu mempunyai tahap kolesterol yang tinggi.
 Hati lembu kurang daripada 100 gram sudah mampu untuk melangkaui jumlah pengambilan kolesterol yang dibenarkan iaitu 300mg sehari.

Pengambilan kolesterol yang tinggi
mampu menyebabkan penyakit jantung terjadi dengan lebih cepat kerana kolesterol tersebut akan membentuk plak lemak di dinding saluran darah jantung anda.

Keadaan ini dinamakan sebagai arteriosklerosis.

Beringat-ingat dahulu, ibu hamil

Sebelum menjamah hidangan hati ayam atau lembu yang seterusnya, para ibu hamil haruslah mendapatkan konsultasi yang lebih lanjut daripada doktor atau pegawai dietetik anda.

Ubahlah diet anda dan lebihkan buah-buahan dan sayur-sayuran. Selain itu, usahlah mengambil suplemen tambahan jika tidak diarahkan oleh doktor.

Sekiranya anda mengidam, beringat-ingatlah ketika makan. Anda boleh ambil dalam jumlah yang sedikit sekadar melepaskan rasa mengidam anda.

Ingatlah keadaan anda yang sedang berbadan dua sekarang, dan
nutrisi bayi dalam kandungan bergantung sepenuhnya kepada apa yang ibu makan.


Sering Kering Bila Tengah Bulan? Ini 5 Tip Menabung Suami Isteri WAJIB Buat!

Tidak dinafikan, memang sukar mengumpul dan menyimpan duit untuk berkahwin. Segala usaha anda bertahun lamanya, mungkin akan lebur dalam masa beberapa hari sahaja.

Selepas berkahwin pula, tidak bermakna suami isteri sudah selamat. Kalian masih perlu menabung duit untuk kegunaan kehidupan sekeluarga.

Persoalannya, bagaimana untuk memastikan anda dan pasangan tidak kering bila tiba tengah bulan? Tenang, ini tip menabung yang suami isteri wajib amalkan!

Pancaroba alam perkahwinan

Dalam era ekonomi tidak menentu di negara kita ini, sudah pasti kehidupan akan menjadi agak mencabar lebih-lebih lagi buat individu yang sudah berkahwin.

Manakan tidak, semua harga barang dapur, minyak petrol dan macam-macam lagi kos kehidupan sudah mencanak naik kini.

Bukan itu sahaja, cuba bayangkan apabila kalian sudah mempunyai anak kelak.

Seperti yang kita ketahui,
kos penjagaan seorang anak di Malaysia
 sahaja sudah mahal. Disebabkan itu, simpanan kewangan adalah sangat penting untuk memastikan kalian lebih bersedia apabila tiba waktu sebegini.

Tip menabung duit untuk suami isteri

Jadi, tolong jangan membazir dan sila menabung duit kalian untuk kegunaan masa hadapan kelak.

Berikut adalah tip menabung duit yang anda dan pasangan boleh ikuti:

#1. Bersikap terbuka antara satu sama lain

Pertama sekali, setiap suami isteri perlu bersikap terbuka antara satu sama lain yakni tidak menyimpan sebarang rahsia. Bukan sahaja ia tertakhluk kepada urusan rumah tangga, sebaliknya isu kewangan juga.

Sebagai contoh, adalah tidak adil jika anda sebagai suami menyorokkan masalah berkaitan kewangan yang anda hadapi daripada isteri semata-mata kerana berasa malu dan tidak mahu menyusahkan pasangan.

Ini adalah perkara yang tidak seharusnya terjadi. Sebaiknya, bersikap terbuka adalah lebih baik kerana ia mampu membuat kalian bersama-sama memikirkan penyelesaian kepada masalah anda berdua.

Kerjasama ini amatlah diperlukan lebih-lebih lagi jika kalian sama-sama bekerja dan mempunyai pendapatan tetap masing-masing.

Sekiranya suami mempunyai masalah, isteri boleh membantu dan begitulah sebaliknya.

Begitulah juga halnya dalam menabung duit bulanan. Sekiranya salah seorang daripada anda tidak mampu memberikan komitmen pada bulan ini, maka pasangan seorang lagi boleh menghulurkan pertolongan atau pertimbangan.

Jadi, usah berahsia bersama pasangan anda ya?

#2. Rangka perbelanjaan dan cuba menabung walaupun sedikit

Perbelanjaan sebelum dan selepas berkahwin pasti sangat berbeza bukan? Manakan tidak, kini sudah ada 2 perut yang harus anda fikir untuk diisi.

Ini belum lagi termasuk dalam hal penyelenggaraan rumah tangga seperti bil elektrik, air, sewa rumah, internet dan lain-lain yang perlu dibayar setiap bulan.

Oleh itu, sila susun dan rancang perbelanjaan isi rumah kalian secara lebih teratur dan sistematik. Anda boleh merangka perbelanjaan ini dengan memisahkan ia secara harian, mingguan atau bulanan.

Paling penting, tolong utamakan keperluan daripada kemahuan kalian. Selain itu juga, anda dan pasangan seharusnya tidak lupa untuk menabung walaupun dalam jumlah yang sedikit.

#3. Tentukan peranan anda dan pasangan

Seperti sudah menjadi lumrah alam perkahwinan, isteri selalu sahaja menjadi ‘akauntan’ dalam rumah tangga. Namun, ini tidak sewajarnya diamalkan oleh kalian.

Apa kata anda berdua memainkan peranan untuk mengendalikan kewangan masing-masing?

Sebagai contoh, suami boleh memegang portfolio sebagai akauntan untuk segala bil-bil rumah anda manakala isteri pula boleh bertindak sebagai akauntan untuk urusan dapur dan lain-lain.

Dengan ini, sudah pasti kerjasama anda dan pasangan dapat diperkuatkan!

Dalam pada itu, peranan sebegini mampu membuat kalian menstruktur kewangan dengan lebih baik lagi. Lebihan yang terkumpul pula, boleh dijadikan tabungan pada masa hadapan.

#4. Catat, catat dan catat perbelanjaan kalian!

Seterusnya, tip menabung ini adalah agak penting. Pasangan suami isteri,
sila catat setiap perbelanjaan kalian
 untuk melihat aliran duit masuk, duit keluar dan tabungan yang terkumpul.

Sebaiknya, setiap perbelanjaan perlu dicatatkan meskipun jumlahnya hanya 10 ringgit ke bawah, untuk memastikan tiada perkara yang anda terlepas pandang.

Cara ini sangat penting untuk dilakukan kerana ia dapat melatih anda agar lebih disiplin dalam hal pengelolaan duit.

Dengan cara ini, kemungkinan untuk anda menabung lebih cepat dan banyak akan berjaya direalisasikan!

#5. Pelihara pancaindera anda

Siapa sahaja yang tidak mudah tergoda dengan perkataan ‘sale’ bukan? Pantang ada jualan murah, tentu sahaja bajet bulanan kita akan terganggu lantas menjejaskan usaha untuk menabung.

Disebabkan itu, sila pelihara pancaindera anda dengan memelihara mata dan telinga anda dari perkataan sebegini.

Ketahuilah bahawa itu semua hanyalah kemahuan dan bukannya keperluan,

Cuba anda fikirkan sejenak. Bukankah lebih baik jika anda menyimpan dan mengumpul duit lebihan anda dari gaji setiap bulan sebagai tabungan untuk masa hadapan kelak?

Duit bukan segalanya tapi segalanya perlu duit

Kesimpulannya, ketahuilah bahawa duit bukan segalanya tapi segalanya perlu duit.

Oleh itu, anda dan pasangan perlu menabung duit dari sekarang lagi untuk mengelakkan sebarang masalah pada masa hadapan.

Jadi, suami isteri sila gunakan tip menabung berikut ya? Semoga bermanfaat!

Baca juga:

Pemasangan Car Seat, Anda Masih Ada Masa untuk Menabung

5 Tanda Anda & Pasangan SUDAH Bersedia Untuk Kahwin, No #4 Paling Penting!

4 Tanda Anda Dah Sedia Untuk Kahwin Pada Usia Awal 20-an!

Pasangan Bercinta, Nilai 5 Aspek Kahwin Muda Ini Terlebih Dahulu!


Nak Pandang Makanan Pun Tak Lalu? Ikut 8 Cara Ini Untuk Tingkatkan Selera Makan

Cara meningkatkan selera makan tidak mudah, terutamanya jika anda mencari makanan yang tidak menarik atau sedang berjuang untuk menambahkan berat badan.

Walau bagaimanapun,
 anda boleh meningkatkan rasa lapar dengan tabiat makan
 semula serta strategi masakan, sosial dan fizikal.

Berikut adalah lapan cadangan menarik sebagai cara meningkatkan selera makan!

Makan kuantiti yang lebih kecil

Jika anda mengetahui bahawa mendapatkan yang lebih kecil, makan dengan kerap adalah lebih menarik daripada yang mendapat tiga kali lebih besar.

Makanan yang lebih kecil juga mungkin lebih mudah untuk disediakan.

Merancang untuk makan bahagian-bahagian kecil
 enam atau tujuh kali setiap hari, tetapi memilih pilihan yang kaya dengan nutrien seperti mentega kacang asli, buah-buahan kering, kacang dan smoothie buatan sendiri yang mengandungi buah-buahan segar, yogurt dan susu.

Kalori yang anda makan melalui makanan yang kecil ditambah, tetapi anda tidak akan mendapat perasaan yang tidak menyenangkan sepenuhnya.

Jika anda mendapati bahawa anda menghadapi masalah makan apa-apa makanan, anda boleh menggunakan minuman suplemen bernutrisi.

Makanan sentiasa pilihan yang terbaik, tetapi minuman ini boleh menjadi cara yang baik untuk mengekalkan nutrisi.

Makan makanan berkalori tinggi

Jika anda tidak boleh mendapat semua kalori yang anda perlukan, pertimbangkan untuk meningkatkan kalori,
tetapi bukan jumlah yang anda makan
.

Masak oatmeal dalam susu penuh dan bukannya air; menambah serbuk susu kering dan minyak zaitun untuk casseroles dan sup; pilih hummus dip lebih salsa; snek kismis dan kacang bukannya anggur; dan minum 100 peratus jus antara waktu makan dan bukannya air.

Buat makanan lebih menarik

Jika anda tidak lapar kerana makanan tidak menarik kepada anda, cuba untuk mencari cara-cara untuk menukar minat anda dalam makanan.

Kita makan dengan mata, sehingga menjadikan pinggan anda sedap dan berwarna-warni yang mungkin.

Anda boleh menggabungkan makanan yang warna berbeza, seperti mendapatkan brokoli atau lada merah dengan pasta.

Makan makanan pelbagai warna juga memastikan anda mendapat semua nutrien yang anda perlukan.

Cuba resipi baru atau jenis makanan baru
 secara tetap boleh membantu anda lebih tertarik terhadap makanan.

Pilih makanan kegemaran

Makan lebih adalah lebih mudah
 apabila anda makan makanan kegemaran anda
.

Sedia lebih awal makanan kegemaran supaya anda sentiasa mempunyai sesuatu yang berguna.

Makan sebelum minum air

Anda perlu menikmati hidangan terlebih dahulu dan kemudian minuman anda sebagai cara meningkatkan selera makan.

Ini boleh membantu
mengelakkan kehilangan selera makan
 dan memberikan anda rasa kenyang yang palsu.

Menambah herba dan rempah dalam pemakanan

Menambah rempah, herba segar, bawang merah, bawang putih dan jus limau untuk sayur-sayuran, daging dan bijirin penuh untuk meningkatkan rasa.

Anda juga boleh menggunakan ramuan semula jadi untuk cara meningkatkan selera makan anda.

Halia mempunyai tindakan perisa yang kuat dan rasa segar semula.

Anda boleh membuat beberapa teh halia
 dengan mencampurkan setengah sudu teh serbuk halia ke dalam secawan air mendidih. Kemudian, tegangkannya selepas sepuluh minit.

Anda boleh menambah herba seperti daun ketumbar, pudina, kayu manis, dan lada hitam dalam makanan dan merasai perubahan dalam selera makan anda.

Mencari teman

Makan keseorangan boleh membuat anda berasa sunyi
 dan tidak bersemangat.

Lawan perasaan semula jadi dengan mencari peluang untuk makan dengan orang lain seperti menjemput rakan untuk makan, makanan dengan keluarga atau menyertai apa-apa kumpulan (potluck) yang memberi anda perasaan bermasyarakat.

Juga, ingat elakkan topik kontroversi di meja anda sebagai cara meningkat selera makan.

Senaman

Malah,
 melakukan sedikit senaman
 yang benar-benar boleh membantu sebagai cara meningkatkan selera makan anda.

Badan anda cenderung untuk mengidam lebih banyak tenaga daripada makanan selepas membakar kalori, jadi anda terikat untuk berasa lapar selepas bersenam.

Sekiranya anda sedang menggunakan ubat biasa untuk sebarang masalah kesihatan, ubat-ubatan yang anda ambil boleh menjadi penyebab kehilangan selera makan.

Kemudian, dapatkan nasihat daripada doktor anda untuk menyelesaikan masalah ini.

Selain itu, kekurangan selera makan yang berterusan boleh menjadi simptom penyakit, seperti kanser.

Oleh itu, jika anda mendapati diri anda mengalami kehilangan selera makan kronik, ia adalah penting untuk berunding dengan doktor.


Betul Ke Vaksin COVID-19 Boleh Sebabkan Kesan Sampingan Kekal?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Baru-baru ini, tular satu lagi mesej hangat berkenaan suntikan vaksin COVID-19.
Mesej tersebut menyatakan bahawa, vaksin COVID-19 boleh menyebabkan 3,000 kesan sampingan kekal kepada penerima vaksin.

Adakah benar terdapat kesan sampingan yang bersifat kekal?

[covid_19]

Adakah suntikan vaksin COVID benar-benar selamat?

Pusat Kawalan Penyakit (CDC) Amerika Syarikat telah menegaskan bahawa negara itu mempunyai satu sistem keselamatan vaksin yang boleh dipercayai dalam meluluskan setiap vaksin COVID-19.

CDC juga menyatakan, oleh sebab itu, Pentadbiran Makanan & Ubat (FDA)
berkemampuan untuk meluluskan penggunaan kecemasan bagi vaksin COVID-19 ini.

Ketika vaksin COVID-19 menjalani ujian klinikal yang melibatkan ribuan sukarelawan, setiap sukarelawan ini dipantau tahap kesihatannya oleh para penyelidik sepanjang tempoh ujian percubaan itu.

Jika salah seorang daripada sukarelawan ini jatuh sakit atau menemui maut sepanjang tempoh ujian percubaan, pakar kesihatan akan menyiasat
sama ada kesakitan dan juga kematian tersebut berkaitan dengan vaksin COVID-19 atau tidak.

Ini yang terjadi sewaktu percubaan vaksin COVID-19
keluaran Oxford-Astrazeneca
 di mana terdapat satu kematian direkodkan pada ketika itu.

Ujian klinikal mereka dihentikan buat sementara waktu untuk menyiasat punca kematian sukarelawan itu.

Namun, setelah diselidiki, ternyata kematian sukarelawan itu tidak berkaitan atau berpunca daripada suntikan vaksin.

Selain itu, untuk memastikan kajian dan ujian klinikal vaksin COVID-19 ini benar-benar selamat, terdapat satu badan pemantau bebas bagi memantau ujian klinikal vaksin yang dijalankan.

Mereka yang berada dalam badan pemantau ini adalah mereka yang tidak mempunyai kaitan dengan kajian tersebut untuk memastikan pemantauan benar-benar telus.

Ramai yang kata suntikan vaksin COVID selamat, tetapi mengapa ada kesan sampingan?

Setiap ubat atau rawatan yang kita ambil, pastinya mempunyai beberapa kesan sampingan.
Begitu juga dengan vaksin, ia juga mempunyai beberapa kesan sampingan.

Namun, walaupun wujud kesan sampingan hasil daripada suntikan vaksin ini, tidak bermakna bahawa ia tidak selamat.

Vaksin COVID-19 tetap selamat untuk diambil walaupun mempunyai beberapa kesan sampingan yang dilaporkan.

Ini kerana, vaksin disahkan selamat untuk digunakan sekiranya kesan sampingannya itu tidak menyebabkan sebarang kejadian buruk yang serius.

Vaksin yang tidak selamat pula adalah vaksin yang boleh menyebabkan kesan sampingan yang boleh menjejaskan kualiti kehidupan seseorang individu tersebut.

Antaranya adalah seperti menyebabkan ketidaksuburan
atau boleh menyebabkan jangkitan baharu.

Namun, vaksin COVID-19 yang telah diluluskan tidak mempunyai kesan sampingan seperti itu melainkan hanya kesan sampingan yang bersifat ringan.

Kesan sampingan suntikan vaksin COVID bersifat ringan, hanya sementara waktu

Setakat ini, pihak FDA telah meluluskan dua
vaksin yang dikeluarkan oleh Pfizer-BioNTech serta Moderna
 untuk penggunaan kecemasan.

Artikel berkaitan:

Secara umumnya, mereka yang telah disuntik dengan kedua-dua vaksin ini akan menunjukkan beberapa kesan sampingan iaitu:

Kesan pada lengan yang disuntik:

Kesakitan pada tempat yang disuntik

Mengalami pembengkakan

Kulit menjadi kemerah-merahan

Kesan pada seluruh badan:

Tubuh berasa sejuk

Mengalami keletihan

Sakit kepala

Kesan sampingan yang dialami ini adalah seperti tanda-tanda seseorang mendapat jangkitan selesema. Namun, ia akan menghilang dalam tempoh beberapa hari selepas disuntik.

CDC menyatakan bahawa, kesan sampingan ini akan wujud dalam tempoh 7 hari selepas disuntik dan ia hanyalah kesan sampingan yang bersifat ringan dan sederhana.

Malah, kesan sampingan ini akan berlaku dengan lebih jelas selepas suntikan kedua dos vaksin tersebut.

Perlu ditegaskan sekali lagi di sini bahawa, kesan sampingan yang berlaku ini hanyalah bersifat sementara waktu sahaja dan bukannya kekal seperti yang didakwa.

 Jika kesan sampingan ini bersifat kekal, ia pastinya tidak diluluskan penggunaannya oleh pihak FDA.

Kesan sampingan tanda sistem imun sedang bertindak balas

Sebenarnya, kesan sampingan yang dialami ini adalah tanda bahawa tubuh badan anda sedang bertindak balas selepas menerima suntikan vaksin.

 Ia menunjukkan bahawa sistem imun atau sistem pertahanan tubuh anda berfungsi dengan baik dan seperti yang diharapkan.

Baca juga:

Curiga Alami Simptom COVID-19, JANGAN PANIK! KKM Sedia Khidmat Pemeriksaan Di Rumah

Sah! COVID-19 Boleh Tersebar Melalui CIRIT-BIRIT, Bukan Hanya Batuk & Bersin?

Terus jaga jarak dan pakai pelitup muka

Selepas anda disuntik vaksin, tidak bermakna tubuh badan anda terus kebal daripada jangkitan COVID-19.

Ini kerana, tubuh badan masih memerlukan sedikit masa untuk membina pertahanannya selepas disuntik vaksin.

Pertahanan menyeluruh hanya akan dapat diwujudkan dalam tempoh satu atau dua minggu selepas anda menerima dos kedua vaksin.

Oleh itu, anda masih perlu memakai pelitup muka dan juga menjaga jarak anda untuk mengelakkan jangkitan semasa berada di luar.

[mc4wp_form id=’115319″]

#HelloHealthGroup #HelloDoktor #HelloHealthCoronaVirus


Kenapa Perlu Dapatkan Vaksin Setiap Tahun?

Ramai orang percaya bahawa vaksin adalah perkara yang hanya kanak-kanak perlukan. Walau bagaimanapun, itu adalah salah. Walaupun orang dewasa mungkin mempunyai sistem imun yang lebih baik daripada yang kanak-kanak, mereka masih boleh dijangkiti. Jadi, jika anda berfikir tentang mengelak vaksinasi tahun ini, di sini sebab-sebab utama mengapa anda tidak patut lakukannya:

Penyakit maut tidak berlalu

Virus dan bakteria masih wujud. Begitu juga dengan penyakit. Jika orang boleh melakukan perjalanan di seluruh dunia maka penyakit juga boleh berbuat demikian.

Vaksin memastikan anda kekal sihat

Sebab mengapa
Centers for Disease Control
 and Prevention (
CDC) mengesyorkan vaksin dari lahir melalui dewasa adalah untuk membina perlindungan seumur hidup secara beransur-ansur. Jika anda tidak mendapat vaksin sekali setiap tahun, anda telah membiarkan diri anda terdedah kepada jangkitan.

Vaksin adalah selamat

Vaksin adalah dianggap salah satu produk perubatan paling selamat. Ia boleh mencegah penderitaan dan perbelanjaan yang berkaitan dengan penyakit berjangkit. Terdapat risiko kesan sampingan. Walau bagaimanapun, perlindungan yang ditawarkan adalah lebih besar daripada potensi risiko.

Vaksin tidak akan memberikan penyakit

Penyakit ini tidak boleh melepasi kepada anda melalui vaksinasi. Sesetengah vaksin mengandungi virus tidak aktif, menjadikannya mustahil untuk menghantar penyakit kepada anda. Orang lain mungkin mempunyai virus hidup, tetapi ia sudah lemah ke tahap yang anda tidak boleh dijangkiti penyakit itu daripada mereka.

Merawat penyakit adalah lebih mahal

Penyakit datang dengan harga, biasanya yang sangat tinggi. Walaupun selesema biasa memerlukan penyembuhan selama 15 hari, yang mengandungi kira-kira 5 atau 6 hari bekerja tanpa dibayar.

Jika jatuh sakit, boleh tersebar kepada keluarga anda

Satu penyakit yang boleh dicegah melalui vaksin hanya boleh membuat anda sakit untuk beberapa minggu. Walau bagaimanapun, untuk mereka yang mempunyai sistem imun yang lemah seperti anak-anak anda, cucu, atau ibu bapa, ia boleh menjadi maut. Secara umumnya, penyakit boleh dicegah melalui vaksin adalah lebih merbahaya kepada kanak-kanak dan warga tua. Itulah sebabnya mendapat vaksin untuk diri bermaksud melindungi keluarga anda juga.

Ada orang yang memerlukan anda

Jika anda jatuh sakit, siapa yang akan menjaga anak-anak anda dan ibu bapa anda? Jika anda terlepas hari kerja anda, rakan sekerja anda akan menanggung beban kerja untuk anda, yang boleh membahayakan produktiviti keseluruhan.

Mendapatkan vaksin setiap tahun mungkin kelihatan sukar, dan juga mahal pada mulanya. Walau bagaimanapun, jika anda mempunyai menitikberat kebaikan terhadap keburukan, anda akan melihat keseluruhan banyak masalahtahunan vaksinasi boleh menyelamatkan anda.


Si Manja CEREWET Sangat Soal Makan? Ini 11 Cara Atasinya, Pasti BERKESAN!

Masalah bayi susah makan adalah perkara normal yang dialami kebanyakan
ibu bapa
di luar sana. Jangan bimbang, Hello Doktor ada 11 cara pujuk
anak makan
 yang berkesan untuk anda cuba.

Bayi susah makan

Mungkin semalam si kecil dengan mudah boleh habiskan
semangkuk bubur nasi
 tanpa sebarang masalah.

Namun hari ini, anda diuji dengan cabaran apabila anak langsung tidak mahu disuap walaupun sesudu bubur nasi.

Aduh, garu kepala mama apabila berdepan keadaan sebegitu, bukan?

Kenapa bayi susah untuk makan dan adakah terdapat cara pujuk
anak makan
 yang boleh anda lakukan untuk mengatasi keadaan ini?

Memahami punca bayi susah makan

Ibu-ibu sekalian tidak perlu risau, sememangnya ada cara pujuk anak makan untuk anda cuba.

Tetapi sebelum itu, apa kata anda fahami dahulu, mengapa keadaan tersebut boleh berlaku pada si manja anda.

Sudah tentu, anda boleh mengetahui tanda bahawa si kecil seorang yang cerewet makan atau
picky eater
apabila mereka menolak sudu makanan yang disuakan kepada mereka.

Paling tidak si manja mungkin akan menggelengkan kepala mahupun menutup mulutnya saat anda cuba menyuap makanan.

Ada juga pe’el anak yang menyemburkan makanan sebagai tanda penolakan. Haish, geram rasanya apabila anak buat begitu, bukan?

Betul ke si manja pemilih?

Sebenarnya, itu bukanlah bermakna si manja anda seorang memilih.

Masalah bayi susah makan mungkin berlaku kerana anak sudah kenyang, terganggu atau mengalami ketidakselesaan badan.

Si manja anda akan menolak sesuatu makanan kerana beberapa alasan atau tanpa bersebab.

Tetapi selagi
pertumbuhan dan kenaikan berat badan
 adalah seiring usianya, biasanya tiada apa yang perlu ibu bimbangkan.

Walau bagaimanapun, jika anda berasa bimbang, anda disarankan berbincang dengan pakar pediatrik sebelum mencuba cara pujuk anak makan yang akan dikongsikan Hello Doktor.

Cara pujuk anak makan

Jika anda antara ibu yang berdepan situasi bayi susah makan, berikut 11 cara pujuk anak makan yang mungkin dapat membantu anda mengatasi masalah tersebut. Selamat mencuba!

 Jangan memaksa

Perkara pertama harus anda ingat sewaktu mencuba cara pujuk anak makan, seandainya anak memalingkan kepala daripada suapan, itu petanda si kecil sudah kenyang.

Walaupun mereka hanya makan sedikit sahaja, tetapi percayalah bayi anda akan makan apabila mereka berasa lapar.

 Tekstur berbeza

Bayi juga mempunyai keinginan yang berbeza. Ada yang sukakan makanan basah dan ada yang
gemarkan finger food
.

Pastikan anda hindari makanan yang tidak sihat ketika memberikannya makan. Tawarkan
pilihan sihat dan bantu kembangkan selera mereka
 dengan cara yang baik.

 Perubahan tempo

Haa..jangan ingat lagu sahaja ada tempo, nak bagi anak makan pun perlu mengikut kaedah tertentu, terutamanya jika si manja adalah bayi susah makan.

Ada sesetengah bayi mahu disuap makanan dengan cepat dan sebaliknya. Jadi tugas anda di sini untuk mengenal pasti tabiat kegemaran mereka.

 Kurangkan gangguan

Cuba jadikan makanan sebagai fokus pada waktu hidangan. Tutup sebarang gajet, siaran televisyen, dan jauhkan permainan.

Bantu bayi untuk fokus pada 1 perkara iaitu MAKAN.

 Kekalkan tempoh masa

Anda mungkin tidak mempunyai perkara lain untuk dilakukan, jadi anda tidak kisah melayan waktu makan si manja selama yang diingini.

Tetapi, anda disarankan untuk memastikan waktu makan hanya berlangsung dalam tempoh masa 20 hingga 30 minit sahaja, ya ibu!

 Menyentuh makanan

Cara pujuk anak makan yang lain untuk anda cuba adalah dengan membiarkan mereka
menyentuh dan merasa makanan
 tersebut terlebih dahulu sebelum anda menyuapnya.

Anda juga pastinya biasa untuk cuba merasa makanan terlebih dahulu, bukan? Jadi biarkan si manja lakukan perkara yang sama.

 Ikut garis masa bayi

Ada bayi yang bersedia
 terima makanan pejal seawal usia 4 bulan
 tetapi ada yang mungkin masih tidak mahu makan walaupun memasuki usia 6 bulan.

Seperti merangkak, bertatih atau berjalan, semua perkara tersebut adalah berbeza bagi setiap anak, begitu juga dalam soal makan.

 Menyuap sendiri

Jika anda berdepan situasi bayi susah makan, apa kata anda membiarkan mereka untuk cuba makan dengan sendiri.

Ya, pastinya akan bersepah, tetapi ia mungkin dapat membantu menaikkan keinginan makan si manja.

 Faktor tumbesaran

Apabila mencapai usia setahun, tumbesaran bayi akan menjadi perlahan. Begitu juga dengan keperluan kalori mereka.

Jadi jika mereka kurang makan, usah bimbang, okay?

 Terus mencuba

Ada bayi yang perlu cuba diberikan makan untuk 5 atau 6 malahan 10 kali sebelum mereka menyukai sesuatu makanan.

Banyakkan bersabar dan terus mencuba walaupun mereka menolaknya
, selagi tidak wujud sebarang
reaksi alahan.

 Faham keadaan

Anda bertanggungjawab untuk memberi anak makan, tetapi ia adalah hak mereka untuk menentukan apa dan berapa banyak perlu dimakan.

Seorang anak akan makan apabila lapar. Selagi tumbesaran tidak terganggu dan mereka sihat, tiada apa yang perlu dikhuatiri.

Bersabar

Normal untuk seorang bayi menolak dan anda sebagai ibu akan menjadi marah. Tetapi apa kata anda tidak mengambilnya secara peribadi. Jangan kecewa atau naik angin.

Anda harus ingat bayi susah makan adalah 1 keadaan normal pada anak. Lakukan yang terbaik untuk mendorong pengambilan makanan sihat untuk si manja.


Teruskan Penyusuan Susu Badan Walaupun Sudah Bekerja? Ini 8 Tip Untuk Dicuba, Pasti Berkesan!

Merancang
melakukan penyusuan eksklusif
 dengan memberikan si manja sepenuhnya susu badan, tetapi selepas ini akan mula bekerja kembali. Bertenang, Hello Doktor ada panduan menyusu ibu bekerja yang boleh dicuba!

Untuk mendapatkan lebih banyak info tentang Keibubapaan, sila dapatkannya
di sini.

Susu badan vs kembali bekerja

Selepas tamat tempoh cuti bersalin yang diberikan majikan, ibu berkerjaya pasti berdepan dengan dilema untuk meneruskan kerja ataupun berhenti kerja.

Ditambah pula dengan kerisauan memikirkan panduan menyusu ibu bekerja yang boleh dicuba apabila kembali masuk ke pejabat nanti.

Mana tidaknya, rutin sepanjang tempoh dua hingga tiga bulan selepas bersalin pastinya banyak diisi dengan
menyusukan bay
i.

Jadi, jika sudah memulakan kerja di pejabat, bagaimana ibu baharu ingin meneruskan
penyusuan susu ibu
?

Ada ke panduang menyusu ibu bekerja yang sesuai dicuba, pastinya antara pertanyaan kerap bermain di minda.

Di samping itu, wujud cabaran yang perlu dihadapi oleh ibu berkerjaya untuk meneruskan penyusuan susu badan, antaranya adalah seperti:

Sukar mengikuti rutin penyusuan.

Tiada masa atau tidak pandai membahagikan waktu menyusu dengan waktu berkerja.

Tempat kerja dan rumah jauh, jadi sukar untuk berulang-alik.

Susu menjadi sedikit apabila mula berkerja.

Bayi keliru puting.

Anak tidak mahu menyusu botol.

Kurang pengetahuan tentang persediaan penyusuan bagi ibu berkerjaya.

Bagi membantu para ibu berkerjaya meneruskan penyusuan susu badan, ketahui persediaan dan panduan menyusu ibu bekerja yang boleh diamalkan.

Panduan menyusu ibu bekerja

1.
 Selepas bayi lahir, atur jadual penyusuan yang bersesuaian dengan keadaan jika anda sudah mula berkerja.

2.
 Sediakan barangan penyusuan secukupnya seperti pam susu, botol, pemanas susu dan beg simpanan penyusuan.

3.

Dapatkan pam susu yang betul dan selesa dengan anda bagi memudahkan anda
mengeluarkan susu dengan lancar
.

Antara pam susu yang terdapat di pasaran adalah pam susu manual, pam susu elektrik dan dwi pam susu.

4.
 Pelajari cara menggunakan pam susu seperti bagaimana untuk meletakkan pam susu pada payudara dan teknik yang perlu dibuat bagi melancarkan pengeluaran susu badan.

5.
Sediakan susu yang diperah beberapa minggu lebih awal sebelum anda memulakan kerja.

Pelajari cara menyimpan susu yang sudah diperah, kemudian tandakan masa dan tarikh susu anda dipam.

Ketahui bagaimana untuk mengenal pasti sama ada susu tersebut masih elok ataupun tidak.

6.
 Sebagai panduan menyusu ibu bekerja, beberapa minggu sebelum kembali memulakan kerja, sesekali berikan si manja
susu ibu yang diletakkan dalam botol
 dan lihat penerimaannya.

Pilih botol yang sesuai dengan bayi anda dan pelajari tips supaya bayi tidak keliru puting.

Baca juga:

7.
 Berbincang dengan majikan anda tentang perancangan anda untuk meneruskan penyusuan susu badan.

Nyatakan kekerapan yang anda perlukan dalam sehari (di tempat kerja) untuk mengepam susu.

8.
 Sediakan senarai semak barangan penyusuan yang perlu dibawa ke tempat kerja supaya tiada barang yang tertinggal.

Panduan menyusu ibu bekerja yang paling penting adalah, jangan lupa untuk meninggalkan barangan penyusuan seperti botol penyusuan, susu badan yang sudah diperah dan pemanas botol kepada pengasuh bayi.


Kalau Beli Ubat Kumur Pastikan Ada Label Ini Dulu, Ia Boleh Hilangkan Bau Mulut?

Perlukah anda memakai ubat kumur mulut kalau sudah
menggosok gigi sebelum tidur
? Ini penjelasannya yang perlu kta semua ketahui!

Untuk mendapatkan lebih banyak informasi tentang Kesihatan Mulut, anda boleh klik
di sini
.

Kelebihan menggunakan ubat kumur mulut

Semua orang
inginkan nafas yang segar
. Dalam menjaga kebersihan oral seharian, memberus gigi dan memflos gigi tidak perlu dipersoalkan lagi kepentingannya.

Meskipun begitu, kita mungkin tidak tahu bahawa berkumur juga merupakan
 amalan penjagaan oral yang penting
.

Berkumur bukan sahaja menyegarkan nafas tetapi juga bagus untuk kesihatan oral secara umumnya,

Membuang penyakit kaviti
.
Sememangnya, penggunaan ubat kumur jenis fluorida membantu kita mencegah kaviti. Apabila permukaan gigi kita menjadi lemah oleh hakisan, fluorida di dalam ubat kumur boleh diserap ke dalam permukaan gigi untuk menguatkan enamel

Mencegah penyakit gusi
.
 Gusi dan soket gigi boleh dirosakkan oleh plak yang tersangkut di celah gigi. Berkumur dengan ubat kumur yang mengandungi alkohol atau chlorohexidine akan membunuh bakteria dan mencegah penyakit periodontal

Menyegarkan nafas.
 Memang diketahui ramai, menggunakan ubat kumur mulut akan mengurangkan sementara nafas berbau. Terdapat pelbagai perasa ubat kumur yang dijual di pasaran. Perasa yang paling terkenal ialah ubat kumur perasa pudina, yang bertindak membunuh bakteria di dalam mulut anda yang menjadi
punca utama nafas berbau

Patutkah saya berus gigi, kumur atau flos dahulu?

Tidak kira urutan yang mana satu dilakukan oleh anda, kesemuanya akan mempunyai kesan yang sama sekiranya anda lakukannya selalu.

Meskipun begitu, selalunya orang akan
memberus gigi terlebih dahulu
 untuk mencuci permukaan gigi, kemudian flos untuk mengeluarkan plak dari kawasan yang tidak boleh dicuci oleh berus gigi dan akhirnya menggunakan ubat kumur untuk nafas yang segar.

Walau bagaimanapun, sila rujuk pada label ubat kumur anda yang lazimnya menyediakan arahan supaya anda tahu cara untuk menggunakannya.

Bolehkah anak saya guna cecair kumur mulut?

Kebiasaannya, ubat kumur tidak digalakkan kepada kanak-kanak berumur 6 tahun dan ke bawah. Terutamanya
jenis ubat kumur

fluorida kerana kanak-kanak berisiko
 untuk tertelan ubat kumur tersebut.

Orang dewasa haruslah selalu periksa label amaran dan juga usia yang disyorkan.

Apakah perlu lihat pada cecair kumur mulut?

Standard utama pada ubat kumur adalah penutup ADA. Penutup ADA menunjukkan bahawa ubat kumur anda adalah selamat dan berkesan untuk digunakan.

Kebanyakan doktor gigi mencadangkan ubat kumur tanpa alkohol berbanding yang selalu digunakan.

Ini adalah kerana alkohol di dalam ubat ini boleh menyebabkan mulut anda kering yang boleh menjadikan nafas berbau sekiranya anda tidak minum dengan secukupnya.

Berhati-hati sebelum membeli sebarang produk
penjagaan gigi seperti ubat gigi
 dan ubat kumur serta mengambil kira masalah oral anda.

Ini kerana terdapat produk khas untuk golongan yang mempunyai nafas berbau dan juga kepada golongan yang mempunyai masalah gigi terhakis.

Memilih ubat kumur mulut yang betul membantu anda
menjaga aspek kesihatan oral
 dengan lebih sempurna.


Mengapa Bayi Anda Kerap Menangis?

Sebagai ibu bapa, anda tidak perlu risau sekiranya bayi menangis setiap masa. Ini kerana tangisan merupakan satu-satunya bentuk komunikasi yang mereka boleh lakukan. Kebiasaannya, bayi akan menangis disebabkan lapar atau perlukan penukaran lampin. Namun begitu, tangisan bayi juga mungkin disebabkan mereka sebenarnya sedang dalam kesakitan.

Adakah normal untuk bayi menangis sepanjang masa?

Kajian mendapati bahawa corak tangisan bayi akan berubah mengikut usianya. Tangisan bayi akan meningkat ketika berumur 2 hingga 3 minggu dan semakin meningkat ketika berumur 6 hingga 8 minggu. Selepas itu, tangisan bayi akan mula berkurangan dan akan mencecah tahap yang paling rendah apabila bayi mula menginjak usia 4 bulan. Selain itu, kajian juga mendapati bahawa bayi akan menangis dengan lebih kerap pada waktu lewat tengah hari dan awal pagi. Ini mungkin disebabkan oleh kepenatan yang dilalui oleh mereka sepanjang hari.

Jika tangisan kanak-kanak tidak mengikuti corak ini, bayi anda mungkin menghidapi kolik. Kolik bukanlah satu kondisi yang perlu dibimbangkan kerana tidak akan mendatangkan sebarang kesan negatif jangka masa panjang terhadap bayi, tetapi amat menjengkelkan buat ibu bapa.

Ibu bapa tidak perlu risau kerana kolik ini cuma sementara dan terdapat beberapa teknik yang boleh dilakukan untuk membantu anda menghadapinya.

Beri sesuatu untuk bayi anda hisap

Aktiviti menghisap sesuatu mampu menstabilkan kadar degupan jantung bayi, melegakan perut serta menenangkan
flailing limbs
. Beri bayi anda puting palsu atau jari untuk bayi anda hisap.

Dukung dan rangkul bayi anda

Bayi amat menggemari sensasi hangat dan selamat sepertimana mereka alami ketika berada dalam rahim ibu. Oleh itu, cuba dukung dan rangkul bayi anda untuk mencipta semula suasana tersebut. Selain itu juga, anda boleh pakaikan mereka selimut untuk mencipta sensasi hangat dan selamat. Namun begitu, tidak semua bayi yang menyukai cara ini. Disebabkan itu, anda perlu menggunakan cara yang lain pula.

Mainkan muzik dan irama

Cuba mainkan muzik, dodoikan bayi dan menyanyi sambil menari di hadapan bayi anda. Gunakan pelbagai jenis muzik dan lihat reaksi bayi anda.

Hingar putih

Kebingitan bunyi penyedut hampagas mungkin tidak kedengaran menyenangkan, namun bagi bayi bunyi ini sangat menenangkan mereka. Ini kerana bunyi hingar putih yang akan menghalang setiap bunyi lain ini merupakan bunyi yang sudah biasa mereka dengari ketika berada dalam rahim ibu.

Air yang hangat

Air yang hangat mampu untuk menenangkan dan menghentikan tangisan bayi. Anda juga boleh memandikan anak menggunakan air yang hangat. Caranya, dukung dan rangkul bayi anda dan mandikan mereka menggunakan pancuran air. Kebanyakan bayi amat menyukai cara ini tetapi jangan memaksa sekiranya bayi anda belum bersedia atau tidak menyukai bunyi dan percikan air tersebut. Paling penting, pastikan kawasan sekeliling anda tidak licin sebelum menggunakan cara ini untuk memandikan bayi.

Pergerakan

Pergerakan ketika berada dalam dakapan anda atau ketika sedang dibuai dalam buaian sudah mencukupi untuk melegakan tangisan bayi. Selain itu, ketika sedang berjalan, anda juga boleh menggunakan
stroller
untuk memastikan bayi anda selesa serta anda juag dapat berjalan dengan bebas.

Terdapat juga beberapa cara lain seperti penggunaan kerusi malas atau kerusi yang menganjal untuk memastikan bayi anda selesa berada dalam keadaan yang sentiasa bergerak.

Hello Health Group
 tidak menyediakan nasihat perubatan, diagnosis, atau rawatan.


Sakit Lutut Akibat Selalu Buat Senaman Cangkung? Ikuti 12 Tip Nak Atasinya

Manfaat
squat
 tidak terhad kepada tujuan menguatkan otot teras sahaja. Ia juga boleh menurunkan risiko kecederaan, meningkatkan prestasi dan kekuatan atlet serta
membakar lebihan kalori seperti aktiviti berlari atau berbasikal
.

Jika anda tidak pernah melakukan senaman
squat
 atau mencangkung sekalipun, rutin harian anda mungkin melibatkan pergerakan mencangkung untuk melaksanakan sesuatu aktiviti.

Contohnya, ketika anda mencangkung untuk mengutip permainan atau ketika anda duduk dalam posisi
squat
 untuk mengangkat kotak.

Terdapat juga sukan yang turut memerlukan pemain untuk berada dalam posisi
 squat
 seperti dalam permainan bola lisut.

Dari masa ke masa, anda mungkin akan
merasai kesakitan pada lutut ketika mencangkung
. Persoalannya, adakah ini berpunca daripada aktiviti
squat
?

Baca artikel ini untuk mengetahuinya dengan lebih lanjut.

Kenapa saya berasa sakit semasa melakukan senaman
squat?

Terdapat beberapa punca yang boleh menyebabkan masalah sakit lutut semasa melakukan senaman
squat.

Lokasi masalah kesakitan itu juga bergantung kepada jenis penyakit yang dialami.

Secara umumnya,
mereka yang berasa sakit pada bahagian hadapan lutut
 kebiasaannya mengalami keadaan kesihatan yang dikenali sebagai sindrom patellofemoral.

Ia turut dikenali sebagai lutut pelompat atau lutut pelari. Keadaan ini berpunca daripada penggunaan lutut secara berlebihan semasa beraktiviti, kecederaan atau ketidakseimbangan otot.

Perkataan ‘patella’ bermaksud kepala lutut. Oleh itu, mereka yang mengalami masalah ini akan merasai kesakitan sekitar kawasan tersebut semasa berlari, melompat, melutut atau melakukan aktiviti
squat.

Punca lain adalah seperti berikut:

Tendonitis patellar: Sakit pada bahagian tapak kepala lutut sehingga menyebabkan kebengkakan dan rasa terbakar pada kepala lutut.

Osteoartritis:
Radang pada sendi tulang sehingga menyebabkan masalah kebengkakan
, lemah lutut, rasa sakit pada waktu pagi dan terdengar bunyi ‘pop’ semasa menggunakan lutut.

Kecederaan pada lutut sehingga menyebabkan rasa sakit dan bengkak pada lutut.

Sindrom band iliotibial: R
asa sakit yang berpunca daripada penggunaan otot pada luar paha dan lutut secara berlebihan. Situasi ini boleh menyebabkan rasa sakit pada pinggul dan paha atas.

Radang sendi akibat jangkitan bakteria: Keadaan ini boleh menyebabkan simptom bengkak, kemerahan dan rasa suam di sekitar sendi.

Bagaimana jika ia tidak berpunca daripada masalah kesihatan?

Sekiranya anda
mengalami rasa sakit lutut namun tidak didiagnosis dengan sebarang masalah kesihatan
, terdapat beberapa langkah yang boleh diambil untuk melegakan rasa sakit tersebut.

Antaranya adalah:

Tukar aktiviti anda: Jika anda berasa sakit semasa melakukan senaman
squat,
 anda boleh cuba untuk menukar masa anda melakukan aktiviti tersebut. Berhenti melakukan senaman tersebut dan lakukan pergerakan senaman yang tidak membebankan sendi. Antara yang boleh anda cuba adalah berenang, aerobik air, joging air dan aktiviti berbasikal.

Gunakan kaedah RICE untuk melegakan rasa sakit
. RICE merujuk kepada kaedah
rest
 (R),
ice
 (I),
compress
 (C) dan
elevation
 (E). Rehatkan kawasan sendi yang sakit, letakkan ais atau pek sejuk pada lutut selama 20 minit pada satu masa beberapa kali sehari, tuam kawasan bengkak dan angkat kaki anda lebih tinggi daripada paras jantung anda.

Gunakan haba untuk melegakan kesakitan. Teknik RICE melibatkan penggunaan ais untuk meredakan kesakitan. Ia berkesan untuk melegakan ketegangan otot dan masalah terseliuh. Namun, apabila ia berkaitan dengan masalah radang sendi atau sendi kaku, haba mungkin alternatif terbaik. Ia mungkin boleh melegakan kesakitan selepas aktiviti
 squat.

Ambil ubat tahan sakit. Terdapat pelbagai jenis ubat yang boleh diambil bagi membantu melegakan rasa sakit. Antara yang sering menjadi pilihan adalah
ubat anti radang bukan steroid (NSAID) berikutan ia berkesan dalam merawat kedua-dua masalah radang
 dan melegakan rasa sakit. Jika anda tidak boleh mengambil NSAID, terdapat alternatif lain seperti capsaicin yang boleh dicuba.

Cuba dapatkan urutan oleh tukang urut berlesen. Mereka yang mempelajari teknik urutan sukan tahu bagaimana cara untuk melegakan kesakitan sendi. Teknik yang digunakan hampir sama dengan urutan Swedish namun ia lebih memfokuskan kepada otot terlibat.

Langkah pencegahan untuk elak kecederaan semasa
squat

Untuk mengelakkan kecederaan semasa melakukan senaman
 squat,
 anda perlu berada dalam postur yang betul.

Manfaat
 squat
 tidak akan dapat dinikmati sekiranya anda berada dalam kedudukan yang salah. Bahkan ia boleh meningkatkan risiko kecederaan.

Lebih mudah sekiranya anda mempunyai jurulatih untuk
memeriksa postur anda semasa melakukan senaman
 tersebut.

Tip lain yang boleh anda terapkan dalam rutin harian adalah:

Berehat sebentar jika rasa sakit. Anda mungkin terlebih guna sendi berkenaan.

Kurangkan berat badan. Masalah obesiti dan berat badan berlebihan boleh memberikan kesan buruk terhadap sendi terutamanya ketika
squat.

Bersenam secara berkala untuk menguatkan otot dan tulang. Mulakan aktiviti senaman ringan dan perlahan-lahan, tingkatkan intensiti.

Lakukan
senaman pemanas badan dan senaman penyejuk badan
 sebelum dan selepas sesi senaman.

Jika disarankan oleh pakar, gunakan alat penyokong tulang (ortotik) terutamanya jika anda didiagnosis dengan masalah kaki rata.

Lakukan senaman kekuatan kaki untuk membina otot kaki.

Lakukan senaman pemanas badan sebelum menjalankan apa-apa kerja atau aktiviti fizikal.

Konklusi

Manfaat senaman
 squat
 hanya dapat dinikmati sekiranya anda melakukannya dengan teknik yang betul.

Jika anda berasa sakit lutut ketika melakukan senaman
 squat,
 ia mungkin berpunca daripada masalah kesihatan yang dialami atau anda hanya perlu melakukan sedikit pengubahsuaian pada rutin harian untuk melegakan rasa sakit.

Rujuk doktor perubatan bertauliah untuk maklumat selanjutnya.


Mudah Saja Nak Dapatkan Prostat Yang Sihat, Salah Satunya Kena Banyak Minum Kopi- Kajian

Mungkin ada yang menganggap
kelenjar prostat sebagai organ yang tidak penting
, namun peranannya dalam hubungan seksual dan sistem reproduktif manusia tidak boleh disangkal.

Tanpa prostat, sperma yang dihasilkan oleh testis tidak dapat digerakkan ke arah ovum bagi memulakan proses persenyawaan.

Kesihatan prostat merupakan antara elemen penting dalam memastikan kualiti hidup lelaki berada pada paras yang optimum.

Masalah seperti kanser prostat lazim didiagnosis di seluruh dunia terutamanya bagi mereka yang sudah
mencecah usia 65 tahun ke atas atau mempunyai sejarah kanser prostat dalam keluarga
.

Ia merupakan keadaan kesihatan yang boleh mengganggu fungsi prostat. Oleh sebab itulah langkah terbaik yang boleh kita ambil adalah untuk menghindarkan penyebab prostat (kanser).

Artikel ini akan membincangkan tip yang boleh diamalkan untuk menjaga kesihatan prostat supaya hubungan seksual berjalan lancar.

#1 Ambil banyak makanan berserat seperti buah dan sayur

Walaupun kebanyakan individu sedar akan kepentingan mengambil buah dan sayur dalam pemakanan seharian, namun masih ramai yang tidak mencapai kadar saranan yang ditetapkan oleh pakar.

Menurut Akademi Dietetik dan Nutrisi, setiap individu perlu
mengambil 25 hingga 30g makanan berserat setiap hari
.

Ia boleh membantu mengurangkan risiko kanser selain daripada membekalkan vitamin dan mineral yang diperlukan oleh manusia.

Pengambilan
sayuran dan buahan dalam pelan pemakanan anda
 boleh mengurangkan kecenderungan untuk mengambil makanan ringan kelak.

Ini bermakna, bukan sahaja makanan berserat baik untuk prostat, ia juga boleh mencegah daripada pelbagai jenis kanser yang disebabkan obesiti.

#2 Ambil minuman kopi secara kerap, namun kawal amaun

Mungkin anda tidak gemarkan kopi. Tidak perlu risau, anda boleh ambil apa sahaja jenis minuman, asalkan ia mengandungi kafein seperti teh.

Teh juga mengandungi pelbagai jenis kompaun antioksida
 yang berupaya untuk merendahkan risiko penyebab prostat (kanser).

Menurut kajian metaanalisis yang diterbitkan oleh Universiti Perubatan Guangxi pada tahun 2014, pengambilan 4 ke 5 cawan kopi sehari boleh merendahkan risiko kanser prostat.

Kesan penurunan yang boleh dinikmati penggemar kopi boleh mencecah 11 peratus bagi setiap 3 cawan kopi yang diambil.

Walau bagaimanapun, anda perlu berpada-pada dalam mengambil minuman yang mengandungi kafein.

Kajian menunjukkan
pengambilan kafein pada kepekatan 400 mg sehari
 masih selamat untuk kebanyakan orang dewasa (kira-kira 4 cawan kopi).

Walau bagaimanapun, anda perlu ingat, bukan semua jenis kopi mengandungi jumlah kafein yang sama.

Oleh itu, cuba kekalkan pengambilan kopi di antara 2 hingga 3 cawan sehari.

#3 Jangan takut hendak ambil makanan berlemak

Mungkin anda paranoid apabila mendengar istilah lemak. Namun, bukan semua lemak tidak baik untuk badan.

Kajian yang diterbitkan oleh Universiti Waterloo pada tahun 2014 menunjukkan kaitan di antara
pengambilan lemak haiwan dan risiko kanser prostat
.

Oleh itu, anda digalakkan untuk menukar makanan yang berasaskan lemak haiwan kepada makanan yang berasaskan lemak tumbuhan.

Sebagai contoh:

Minyak zaitun

Buah avokado

Kekacang

Anda juga boleh menggantikan sebarang makanan berdaging dengan ikan salmon yang kaya dengan khasiat dan lemak yang baik untuk kesihatan badan.

Cuba juga untuk
elakkan daripada ‘terlebih masak’ daging
 memandangkan tindakan tersebut boleh menghasilkan kompaun pencetus kanser yang dikenali sebagai karsinogen.

#4 Berhenti merokok, ia punca kepada pelbagai jenis kanser termasuk kanser prostat

Bukan kanser prostat sahaja.
 Tabiat merokok telah dibuktikan melalui kajian saintifik
 sebagai punca kepada pelbagai jenis kanser seperti kanser peparu, kolorektal dan sebagainya.

Pesakit kanser prostat yang merokok juga lebih cenderung untuk mendapat semula kanser selepas sembuh dan risiko mereka untuk mati juga meningkat.

Mungkin anda rasa sukar untuk berhenti merokok, namun kita mempunyai pelbagai jenis alternatif profesional bagi membantu anda berhenti merokok.

Pesakit kanser prostat yang telah berhenti merokok lebih daripada 10 tahun mempunyai
risiko kematian yang lebih kurang sama dengan mereka yang tidak merokok.

Oleh itu, tunggu apa lagi? Inilah masanya untuk anda berhenti merokok.

#5 Jangan mudah percaya maklumat penyebab prostat (kanser) yang menimbulkan kontroversi

Walaupun kajian menunjukkan terdapat beberapa jenis makanan yang boleh meningkatkan risiko kanser prostat, namun kesahihan dapatannya masih boleh dipersoalkan.

Malahan, kajian susulan seringkali menunjukkan dapatan yang berbeza.

Dalam kes sebegini, lebih elok jika anda rujuk kepada doktor yang merawat bagi mendapatkan nasihat kesihatan serta tindakan susulan yang wajar diambil.

Sebagai contoh, makanan tenusu. Terdapat kajian yang menunjukkan
peningkatan risiko kanser prostat bagi mereka yang kerap mengambil makanan tenusu
.

Jika ia benar, maka langkah pencegahan prostat yang wajar diambil adalah untuk menghindari makanan tersebut.

Namun dapatan daripada kajian berbeza menunjukkan percanggahan yang ketara.

Keadaan ini bermakna, tiada kata putus lagi yang boleh dibuat berkenaan dengan risiko kanser prostat terhadap sesuatu pemalar.

Maka, langkah yang paling munasabah adalah untuk anda merujuk kepada doktor yang bertauliah.

Konklusi

Langkah pencegahan kanser prostat perlu diambil lebih awal bagi mengelakkan keadaan kesihatan tersebut daripada berlaku sama sekali.

 Ia bukan sahaja boleh memberikan impak terhadap kesihatan hubungan seksual anda, malah kesihatan tubuh badan secara menyeluruh.

Jika tindakan selanjutnya tidak diambil, proses patologi kanser prostat boleh mempengaruhi keupayaan dan kesihatan hubungan seksual anda. Oleh itu, ayuh kita berusaha cegah kanser prostat!


Selalu Guna Air Liur Sebagai Pelincir Seks? Hati-Hati Ia Boleh JEJASKAN Sperma Suami!

Buka sahaja media sosial atau akhbar atas talian, sudah pasti banyak iklan mengenai
promosi pelbagai jenis pelincir seks, bukan
? Ada minyak lintah, minyak belacak dan macam-macam lagi.
Namun, ada segelintir pasangan suami isteri yang lebih gemar cara
old fashioned
seperti guna air liur sebagai pelincir seks.

Persoalannya, adakah perbuatan ini normal dan selamat? Jom sama-sama kita ikuti artikel ini untuk tahu dengan lebih lanjut!

Adakah guna air liur sebagai pelincir seks itu normal?

Untuk pengetahuan anda, guna air liur sebagai pelincir semasa melakukan hubungan seks adalah sesuatu yang sangat normal. Kenapa?

Seperti yang kebanyakan kita sudah tahu, alat kemaluan yang kering yakni zakar atau faraj sudah pasti akan menjejaskan kenikmatan hubungan intim.

Jika dibiarkan tanpa sebarang inisiatif, ia boleh jadi punca
kulit alat kemaluan melecet dan mendatangkan kesakitan
.

Untuk mengelakkan kejadian seperti ini, kebanyakan pasangan akan guna air liur sebagai pelincir seks semula jadi.

Kebiasaannya, air liur akan digunakan semasa suami isteri melakukan adegan
foreplay
seperti
blowjob
,
handjob
,
footjob
atau
titsjob
.

Jadi, sudah terang lagi bersuluh, perbuatan ini adalah normal dilakukan oleh suami isteri. Pun begitu, adakah ia selamat?

Ya, ia mungkin normal, tapi adakah ia selamat?

Hakikatnya, perlakuan ini mungkin tidak begitu selamat seperti mana tanggapan kebanyakan pasangan suami isteri.

Ini kerana air liur sebenarnya adalah sejenis air yang tidak licin dan cepat kering. Jadi, penggunaannya hanya akan bertahan dan berkesan dalam masa yang sekejap sahaja.

Dalam pada itu, air liur juga mungkin akan mendatangkan
mudarat kepada alat kemaluan
 anda meskipun ia berasal dari tubuh badan sendiri.

Risiko guna air liur sebagai pelincir seks

Adakah anda tahu perbuatan ini sebenarnya boleh mendatangkan risiko terhadap tubuh badan kita? Jika tidak, sila baca penerangan ini:

#1. Ia akan jejaskan sperma

Menurut pelbagai kajian, penggunaan air liur sebagai pelincir yang terlalu banyak semasa melakukan hubungan seks mampu menjejaskan
kebolehan dan keupayaan sperma untuk berenang memasuki ovari
.

Jadi,
ia secara tidak langsung menjejaskan sperma
 terutamanya bagi lelaki yang sudah sedia mengalami kondisi kekurangan atau kecacatan sperma.

Oleh itu, jika anda dan pasangan sudah mencuba bertahun-tahun untuk mengandung namun masih belum berjaya, cuba elak melakukan perbuatan ini dan lihat kesannya.

#2. Ia boleh jadi punca jangkitan pada alat sulit

Buat anda yang belum tahu, guna air liur sebagai pelincir boleh jadi punca jangkitan pada alat sulit terutamanya faraj. Ini kerana bakteria yang ada pada air liur dan bakteria yang wujud pada faraj adalah berbeza.

Di dalam air liur, terdapat enzim pencernaan yang berfungsi menguraikan makanan manakala di faraj pula terdapat mikrobioma. Bakteria pada faraj ini mungkin akan mati sekiranya ia bertembung dengan bakteria pada air liur.

Kesannya, ia akan menyebabkan ekosistem pada faraj terganggu lantas mengakibatkan
 jangkitan pada alat sulit
 wanita ini!

#3. Ia berisiko menyebarkan STD

Apa itu STD? Untuk pengetahuan anda,
STD
atau
sexually transmitted diseases
 adalah penyakit jangkitan kelamin seperti sifilis, gonorrhea, chlamydia, trichomoniasis dan HPV. Berita buruknya, ia boleh tersebar melalui air liur.

Disebabkan itu, perbuatan guna air liur sebagai pelincir seks ini adalah berisiko. Meskipun anda tidak melakukan seks oral, seks penetrasi yang menggunakannya sudah mampu dapat menyebarkan penyakit kelamin ini.

Jadi, adalah sangat penting untuk anda melakukan pemeriksaan
STD
terlebih dahulu sebelum anda
membuat keputusan untuk berkahwin dengan seseorang itu
.

Untuk lebih selamat, elakkan daripada guna air liur sebagai pelincir ketika bersetubuh dengan pasangan. Sebaliknya, gunakan pelincir yang telah diperakui oleh doktor.

Air liur bukan pelincir terbaik!

Dalam erti kata yang lain, air liur bukan sahaja mungkin mengakibatkan beberapa risiko di atas, malahan juga ia tentu sekali bukan pelincir seks yang terbaik!

Menurut seorang Pakar Seks, Dr Felice Gersh yang juga merupakan Penulis buku
PCOS SOS: A Gynecologist’s Lifeline to Naturally Restore Your Rhythms, Hormones, and Happiness,

air liur langsung tidak mempunyai kualiti sebagai pelincir seks yang bagus
.

“Ini kerana ia langsung tidak mempunyai konsistensi dalam melincinkan alat kemaluan malah akan menyejat dan mengering dengan cepat. Selain itu, ia juga berisiko merengsakan alat sulit lelaki dan wanita,” jelas beliau lagi.

Jadi, beliau menyarankan agar pasangan suami isteri menggunakan pelincir seks yang direka khas untuk mencipta sensasi yang licin agar kemasukan zakar akan menjadi lebih lancar dan nyaman tanpa sebarang rasa nyeri.

Konklusi

Kesimpulannya, hampir majoriti pasangan suami isteri di dunia ini pernah dan masih lagi menggunakan air liur sebagai pelincir seks. Namun, anda berdua perlu tahu bahawa ia bukanlah satu pilihan yang terbaik!

Jadi, pertimbangkan untuk menggunakan pelincir seks yang telah diperakui oleh doktor seperti pelincir berasaskan air atau silikon. Namun, jangan pula anda membabi buta membeli produk pelincir kerana terpedaya dengan iklan di internet ya?

Akhir kata, betulkan yang biasa dan biasakan yang betul.


Kencing Manis Ketika Hamil, Kenali Tanda, Punca & Rawatan Yang Bersesuaian

Diabetes Gestasi adalah penyakit kencing manis ketika hamil yang bermula semasa minggu ke-24. Keadaan ini boleh
 mempengaruhi bagaimana sel menggunakan gula (glukos) dan menyebabkan peningkatan gula dalam darah yang berbahaya buat ibu serta bayi.

Kebiasaannya, gula dalam darah akan kembali normal selepas bersalin, namun begitu
anda masih berisiko untuk menghidap kencing manis jenis 2 selepas mengandung.

Oleh itu, anda perlu selalu diperiksa doktor untuk mengawasi dan
 mengawal gula dalam darah.

Adalah digalakkan untuk wanita dengan kencing manis jenis 1 atau jenis 2 yang merancang untuk hamil berbincang dengan doktor sebelum mengandung.

Ini kerana diabetes gestasi yang tidak dikawal atau kurang terkawal boleh
menyebabkan permasalahan kepada bayi.

Diabetes gestasi merupakan komplikasi kehamilan yang kerap berlaku dalam satu daripada 10 wanita mengandung, terutamanya wanita obes. Namun, ini boleh diawasi dengan mengurangkan faktor risiko.

Untuk mendapatkan lebih banyak info tentang Kencing Manis, sila dapatkannya
di sini.

Simptom-simptom

Simptom kencing manis ketika hamil

Kencing manis ketika hamil tidak selalunya muncul sebarang simptom. Kebanyakan kes hanya dikesan ketika terdapat peningkatan gula dalam darah sewaktu ujian saringan.

Sebahagian wanita mungkin mendapat beberapa simptom jika gula dalam darah mereka meningkat terlalu tinggi, seperti:

Berasa haus

Kencing lebih kerap daripada biasa

Mulut kering

Cepat penat

Bagaimanapun, kebanyakan simptom berikut
memang selalu berlaku sewaktu kehamilan
 dan tidak semestinya menunjukkan masalah kencing manis. Hubungi doktor anda, jika khuatir dengan sebarang simptom yang dialami.

Punca

Punca diabetes gestasi

Insulin adalah hormon yang dihasilkan pankreas
iaitu organ yang terletak di belakang perut. Ia membantu badan memanfaatkan glukos untuk tenaga dan mengawal kandungan gula dalam darah. Bagaimanapun, jika badan tidak menghasilkan insulin dengan mencukupi sewaktu kehamilan, ini menyebabkan diabetes gestasi.

Namun begitu, ada wanita hamil yang
mengalami rintangan insulin
 semasa akhir kehamilan dan ada juga yang mengalaminya semasa awal mengandung terutamanya wanita yang mempunyai berat badan berlebihan.

Baca juga:

Nak Elak Diabetes Gestasi, Kena Tahu Bacaan Gula Normal Untuk Ibu Mengandung!

Ibu IVF 50% Lebih Berisiko Menghidap Diabetes Gestasi, Benarkah?

Faktor risiko

Faktor risiko diabetes gestasi

Terdapat banyak faktor risiko terhadap diabetes gestasi, termasuklah:

Berumur lebih 25 tahun

Mempunyai ahli keluarga atau saudara yang menghidap diabetes

Terlebih berat badan, terutamanya BMI 30 atau ke atas

Mengalami sindrom polisistik ovari (polycystic ovarian syndrome)

Menghidap intoleransi glukosa

Mengambil ubat tertentu seperti glukokortikoid (untuk asma atau penyakit autoimun),  beta-blockers (untuk tekanan darah tinggi atau kadar jantung laju) atau ubat antipsikotik (untuk masalah penyakit mental)

Pernah mengalami diabetes gestasi sebelum ini

Mengalami kehamilan dengan bayi yang besar sebelum ini

Diagnosis dan Rawatan

Diagnosis

Sewaktu temu janji antenatal anda yang pertama, ketika minggu ke-8 hingga minggu ke-12 kehamilan,  doktor akan bertanyakan beberapa soalan untuk menentukan risiko anda menghidap kencing manis ketika hamil.

Jika anda mempunyai satu atau lebih faktor risiko, ujian saringan akan dijalankan, termasuklah:

Ujian cabaran gula awal (Initial glucose challenge test)

Anda akan minum air gula dan kandungan gula dalam darah akan diukur selepas satu jam

Kandungan gula bawah: 130 hingga 140 (mg/dL), atau 7.2 to 7.8 (mmol/L), dianggap normal

Jika kandungan gula tinggi daripada normal, ini bermakna anda mempunyai risiko lebih tinggi untuk menghidap diabetes gestasi. Anda mungkin memerlukan ujian toleransi glukosa (glucose tolerance test) untuk menentukan jika anda mempunyai keadaan ini.

Ujian toleransi glukosa lanjut (Follow-up glucose tolerance testing)

Anda akan berpuasa semalaman, kemudian kandungan gula dalam darah akan diukur

Bacaan gula dalam darah akan diuji setiap dua jam

Jika terdapat sekurang-kurangnya 2 bacaan gula yang lebih tinggi daripada normal, anda akan didiagnosis dengan diabetes gestasi.

Bagaimana pesakit kencing manis ketika hamil dirawat?

Merawat diabetes gestasi dapat membantu anda dan bayi kekal sihat. Matlamat rawatan adalah untuk membantu anda mencapai target bacaan gula dalam darah dengan cara:

Makan dengan sihat

Melakukan
aktiviti senaman sekurang-kurangnya 30 minit.
 Minta nasihat doktor dahulu.

Suntikan insulin, jika diperlukan

Gaya hidup & rawatan sampingan

Apa yang perlu dilakukan jika menghidap kencing manis ketika hamil?

Perubahan gaya hidup dan rawatan sampingan berikut mungkin dapat membantu anda menangani kencing manis ketika hamil:

Diet yang sihat:

pilih makanan yang tinggi dengan serat dan rendah lemak.
Utamakan buah-buahan,
 sayur-sayuran dan bijirin penuh. Usahakan untuk mempelbagaikan jenis makanan bagi mencapai target tanpa mengabaikan rasa atau nutrisi.

Kekal aktif:

berjalan pantas setiap hari, kayuh basikal atau bersenam 30 minit sehari. Jika anda tidak mempunyai kelapangan
melakukan senaman selama 30 minit sehari,
 lakukan sesi senaman singkat beberapa kali sehari.

Turunkan berat badan sebelum kehamilan:
 menurunkan berat badan sebelum kehamilan dapat membantu anda menjalani kehamilan yang lebih sihat. Motivasikan diri dengan mengingati faedah jangka masa panjang jika menurunkan berat badan, seperti jantung yang lebih sihat dan menambah tenaga.

Sekiranya anda mempunyai sebarang pertanyaan, sila berunding dengan doktor bagi memahami rawatan selanjutnya.


44 Individu MAUT Kerana Percaya 'Petua Cegah' COVID-19, Jangan Main Share Saja!

Untuk mendapatkan lebih banyak info tentang coronavirus di Malaysia, sila dapatkannya di sini.

Sekarang ini, macam-macam petua dan berita palsu COVID-19 tersebar dalam media. Malangnya, khabar angin tersebut adakalanya tidak sahih dan boleh mendatangkan impak negatif.

Setakat ini, di Malaysia, kes positif adalah berjumlah:

[covid_19]

Kesan percaya berita palsu COVID-19

Akibat percayakan khabar angin tentang
pengambilan minum alkohol dapat membantu menyembuhkan diri daripada jangkitan coronavirus
, seramai 44 individu warga Iran menemui ajal.

Berdasarkan laporan agensi berita
Islamic Republic News Agency
(IRNA), kematian yang berlaku adalah disebabkan penyebaran berita yang mengatakan
alkohol dapat merawat wabak korona
.

Tetapi malangnya minuman alkohol yang diproses secara haram itu menyebabkan keracunan.

Ramai mangsa terdesak untuk melindungi diri daripada terkena jangkitan. Ia sekali gus mendorong mereka untuk mengambil minuman tersebut yang dibuat secara haram.

Iran merupakan antara negara Islam di Asia Barat yang terjejas terus akibat ancaman COVID-19 selain daripada China, negara pertama mencatatkan penularan wabak ini.

5 berita palsu COVID-19 perlu dihindari

Apabila kita berdepan dengan situasi terdesak, kita memang mudah mempercayai apa sahaja berita yang tersebar.

Walau bagaimanapun, s
ikap mudah percaya dengan sewenang-wenangnya sesuatu khabar angin tanpa usul periksa adalah berbahaya.

Berikut Hello Doktor kongsikan 5 berita palsu COVID-19 yang kononnya dapat membantu merawat mahupun mencegah penularan wabak ini.

Mungkinkah anda antara individu yang mempercayainya?

 Bawang putih

Jika di Malaysia, heboh khabar angin tentang lauk Singgang yang kononnya dapat membantu merawat virus korona, keadaan di luar negara juga tidak jauh bezanya.

Tular di media sosial
Facebook
 yang
mengesyorkan pemakanan bawang dapat mencegah jangkitan virus COVID-19
. Adakah ia berita palsu COVID-19 atau fakta yang benar?

Menurut Pertubuhan Kesihatan Sedunia (WHO), walaupun
ia adalah sejenis makanan yang terbukti mempunyai beberapa manfaat antimikrob
,
n
amun tidak terdapat sebarang bukti untuk mengesahkan bawang putih dapat melindungi individu daripada jangkitan COVID-19.

Dalam kebanyakan kes, pengambilan bawang putih sebagai cara untuk
mencegah virus korona
 tidak akan membahayakan diri selagi seseorang individu itu mengikuti nasihat perubatan.

Tetapi ia mungkin akan mendatangkan beberapa risiko yang tidak diketahui untuk jangka masa panjang.

The South China Morning Post
 melaporkan kisah seorang wanita terpaksa menerima rawatan hospital untuk merawat kerongkongnya yang parah selepas mengambil 1.5 kg bawang putih mentah.

Tidak salah untuk mencuba kaedah rawatan semula jadi untuk mencegah jangkitan. Apatah lagi buah-buahan dan sayuran adalah baik untuk kesihatan. Tetapi jangan secara berlebihan atau ia mungkin menyebabkan masalah kesihatan lain, okay?

 Air ajaib

Seorang pemegang akaun YouTube yang mempunyai ramai pengikut, Jordan Sather mendakwa bahawa 1 suplemen mineral ajaib yang dipanggil MMS dapat menghapuskan virus corona.

Menerusi khabar angin ini, dia mengatakan MMS bukan sahaja berfungsi sebagai pembunuh sel kanser, tetapi turut membantu melawan jangkitan COVID-19. MMS tersebut mengandungi klorin dioksida – agen peluntur.

US Food and Drugs Administration
(FDA) telah mengeluarkan amaran tentang bahaya pengambilan MMS kepada kesihatan. Tidak terdapat bukti produk tersebut dalam merawat sebarang penyakit.

Lebih membimbangkan, MMS bukan sahaja tidak dapat merawat jangkitan COVID-19, bahkan memberikan kesan bahaya lain seperti loya, muntah, cirit-birit dan masalah dehidrasi yang teruk.

Bahaya juga kalau berita palsu COVID-19 yang sebegini tersebar dan dipercayai dengan semudahnya tanpa usul periksa. Boleh bawa mudarat kepada kesihatan!

 Gel pembersih buatan sendiri

Sama ada di
drugstore
, kedai runcit biasa atau di mana sahaja,
isu kehabisan gel pembersih tangan (
hand sanitizer) sudah lama berlaku sejak penularan wabak coronavirus.

Timbul pula khabar angin di media sosial tentang pembuatan gel pembersih sendiri. Tetapi boleh ke anda membuat gel pembersih tangan sendiri?

Anda pasti pernah mendengar tentang kandungan alkohol di dalam gel pembersih tangan, bukan? Biasanya
 jumlah alkohol dalam gel pembersih sebanyak 60 hingga 70% turut mengandungi emolien
 – berfungsi membuatkan ia lembut pada kulit.

Menurut seorang Profesor di
London School of Hygiene and Tropical Medicine,
 Profesor Sally Bloomfield, sukar untuk individu menghasilkan produk gel pembersih di rumah mengikut kandungan alkohol yang disarankan.

 Minum air setiap 15 minit

1
post
yang kononnya ditulis oleh seorang doktor Jepun menyatakan, meminum air setiap 15 minit akan dapat menyingkirkan sebarang virus yang memasuki mulut daripada badan.

Menariknya salinan hantaran versi Arab telah mendapat perkongsian lebih daripada 250,000 kali, banyak bukan? Tetapi betul ke?

Seorang Profesor di
University of Oxford,
Profesor Trudie Lang menyangkal dakwaan tersebut. Tiada mekanisme biologi yang dapat menyokong idea ini.

Jangkitan seperti virus korona akan merebak melalui saluran pernafasan, malah mungkin ada yang masuk melalui mulut. Tetapi kerap minum air tidak akan menghalang jangkitan tersebut.

Walau bagaimanapun, daripada aspek kesihatan lain, meminum air dalam jumlah yang diperlukan akan membantu badan kekal terhidrasi dan sudah tentu ia bagus untuk diamalkan.
Tetapi jangan pula terlebih minum air
, okay?

 Haba panas

Khabar angin paling tular yang kononnya dapat melawan jangkitan virus COVID-19 adalah berkenaan dengan cuaca panas. Hadir dalam pelbagai variasi,
namun pucuk pangkalnya ramai yang mempercayai haba boleh membunuh virus ini.

Dalam 1 hantaran yang kononnya dibuat oleh UNICEF Cambodia dan mendapat perkongsian ramai pengguna sosial media menyatakan
meminum air panas dan terdedah kepada cahaya matahari akan membunuh virus tersebut.

Namun, penularan khabar angin itu tidak sahih sama sekali. Ini kerana walaupun virus flu akan mati apabila berada di luar badan sewaktu cuaca panas, namun kesan haba kepada virus COVID-19 masih tidak dapat ditentukan lagi.

[mc4wp_form id=’115319″]

Semak kesahihan khabar angin

Jika anda mendengar sebarang khabar angin tentang COVID-19, cara terbaik sebelum mempercayai dan berkongsi dengan individu lain adalah untuk menyemak kesahihannya terlebih dahulu.

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Anda mungkin berminat untuk membaca artikel:

Rumah Kotor?! Anda Mungkin Berisiko Untuk Menyebarkan COVID-19

Mengapa Sedikit Kes Positif COVID-19 Dalam Kalangan Kanak-Kanak? Ini Sebabnya!

Arahan Untuk Majikan, Beri Cuti Bergaji Kepada Suspek COVID-19!

MENGHARUKAN, Inilah 3 Hero Di Sebalik Wabak COVID-19, Tak Ramai Yang Tahu!

Kenapa Nama Virus Korona Baharu Ditukar Kepada COVID-19?


Sebaiknya Sebelum Rancang Nak Hamil, Buat Dulu Ujian Penyakit Kelamin! Ini Sebabnya

Penyakit kelamin seperti HIV,
gonorea
, sifilis dan chlamydia mungkin bukanlah satu perkara yang baharu kerana kami pasti anda pernah mendengar mengenainya.

Kesemua penyakit ini adalah penyakit kelamin bagi lelaki dan juga wanita yang boleh berjangkit daripada aktiviti seks yang berisiko.

Jika anda atau individu terdekat baru sahaja terlibat dengan hubungan seks yang berisiko, adalah disarankan untuk menjalani ujian penyakit kelamin bagi mengesan risiko terhadap penyakit-penyakit di atas.

Namun, itu bukan hanya satu-satunya sebab mengapa anda perlu menjalani ujian penyakit kelamin.

Ada beberapa sebab lain yang perlu anda tahu. Lihat apa yang kami sediakan di bawah ini.

Sebab-sebab mengapa anda perlu menjalani ujian penyakit kelamin

Seperti mana penyakit-penyakit lain, penyakit kelamin juga boleh memiliki atau menunjukkan pelbagai simptom yang boleh menjejaskan kehidupan seharian anda.

Mungkin kemaluan anda akan berasa sakit, gatal-gatal atau berlakunya kelemahan sistem imun tubuh.

Jika lambat didiagnosis, ia berisiko besar untuk menjangkiti individu lain selain menimbulkan komplikasi pada diri sendiri.

Anda perlu melakukan ujian penyakit jangkitan seksual setelah terlibat dengan beberapa keadaan atau situasi seperti berikut:

#1. Aktif melakukan hubungan seksual

Bagi mereka yang aktif dan sering melakukan hubungan seks, anda lebih berisiko untuk mendapat jangkitan penyakit kelamin.

Melakukan hubungan intim
tanpa sebarang perlindungan seperti kondom
 boleh memindahkan virus yang boleh menyebabkan pelbagai penyakit.

Oleh itu, ujian penyakit jangkitan seksual sangat dianjurkan kepada mereka yang aktif melakukan hubungan seksual sekurang-kurangnya sekali dalam setahun.

Ia boleh membantu anda untuk mengesan sebarang jangkitan dengan lebih awal apatah lagi jika anda tidak menunjukkan sebarang simptom.

Antara jenis ujian penyakit kelamin bagi lelaki dan juga wanita ialah ujian chlamydia dan juga
gonorea
.

#2. Hubungan seks sesama lelaki

Lelaki yang melakukan hubungan seks sesama lelaki juga berisiko untuk dijangkiti penyakit jangkitan seksual.

Lebih-lebih lagi jika tidak memakai kondom ketika melakukan hubungan seks.

Mereka yang terlibat digalakkan untuk menjalani ujian penyakit jangkitan seksual seperti ujian chlamydia, HIV, sifilis dengan lebih kerap iaitu setiap 3 atau 6 bulan sekali.

Berbincanglah dengan doktor untuk menentukan kekerapan melakukan ujian penyakit kelamin bagi lelaki.

#3. Jika anda seorang perempuan

Sesetengah jenis human papillomavirus (HPV) boleh menyebabkan golongan wanita berisiko untuk mendapat kanser serviks atau ketuat kelamin.

Sebab mengapa ujian HPV perlu dilakukan adalah kerana virus HPV boleh menyebabkan berlakunya kanser serviks dalam kaum wanita.

Ia sangat penting terutamanya bagi mereka yang aktif melakukan hubungan seksual yang berisiko dijangkiti, tetapi tidak menunjukkan simptom berkaitan.

Selain daripada ujian HPV, kaum wanita juga digalakkan untuk menjalani ujian HIV dan chlamydia.

#4. Merancang untuk hamil

Selain daripada sebab-sebab di atas, anda juga digalakkan untuk menjalani ujian penyakit jangkitan seksual jika anda merancang untuk hamil.

Ini sangat perlu untuk dilakukan terutamanya bagi mereka yang berisiko dijangkiti virus penyakit kelamin.

Antara ujian yang perlu dilakukan sewaktu awal kehamilan ialah ujian sifilis, HIV, dan Hepatitis B.

 Ujian mungkin akan dilakukan dengan kerap untuk melindungi kesihatan ibu mengandung dan juga bayi di dalam kandungan.

Ini kerana,
penyakit jangkitan seksual yang dimiliki oleh ibu yang hamil
 boleh berpindah kepada janin yang berada di dalam kandungan.

Amalkan gaya hidup sihat sepanjang masa

Mencegah lebih baik daripada mengubat. Sesuai dengan kata-kata tersebut, anda perlu mengamalkan gaya hidup seksual yang sihat bagi mengelakkan sebarang jangkitan.

 Ini termasuklah dengan memakai kondom, menjaga kebersihan kemaluan dan permainan seks, dan tidak bertukar-tukar pasangan.

Selain itu, anda juga boleh mendapatkan vaksin bagi sesetengah penyakit jangkitan seksual seperti vaksin HPV bagi membantu anda mencegahnya dengan lebih berkesan.


Wanita Kena Ambil Manjakani Sebab Ia Bagus Untuk Faraj? Ini 7 Manfaatnya!

Benarkah ada cara mengetatkan faraj menggunakan manjakani? Kalau ingin tahu manfaat manjakani kepada wanita, teruskan membaca perkongsian artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Manfaat manjakani buat wanita

Manjakani atau nama saintifiknya
Quercus Infectoria
 adalah tumbuhan atau pokok yang turut dikenali dengan pelbagai nama lain seperti
Oak Tree, Oak Galls
 atau
Mecca Manjakani
.

Bagi sesetengah negara seperti China, Arab, India, Brunei, Iran dan Malaysia sendiri, manjakani digunakan sebagai ramuan herba.

Pembentukan herba manjakani agak unik dan menarik. Kenapa?

Daun pokok manjakani ‘diserang’ tebuan yang dikenali sebagai
cynips gallae tinctoria
. Ia kemudiannya menyebabkan tindak balas kimia dan membentuk bebola keperangan. Ia boleh digunakan sebagai herba selepas proses pengeringan.

Selain digunakan sebagai cara mengetatkan faraj menggunakan manjakani, tumbuhan herba ini juga mempunyai banyak kelebihan kepada kesihatan
organ intim
 serta pelbagai penyakit berkaitan wanita.

Kandungan nutrisi dalam buah manjakani

Berikut antara kandungan nutrisi tumbuhan herba ini:

Vitamin A

Vitamin C

Zat besi

Protein

Serat

Karbohidrat

Antioksidan

Asid tanik

Tanin

Cara mengetatkan faraj menggunakan manjakani & manfaat lain

Manjakani menawarkan banyak kebaikan terutamanya dari segi merawat kesihatan, organ wanita dan penyakit seperti:

1. Merawat ulser mulut

Sebelum mengetahui cara mengetatkan faraj menggunakan manjakani, herba ini juga sangat baik untuk merawat
ulser dalam mulut.
 Ini disebabkan sifat astringennya yang tinggi dapat menyembuhkan ulser dengan cepat.

Namun untuk mendapatkan manfaatnya, tumbuhan herba ini harus dijadikan dalam bentuk pes dan disapukan pada bahagian terjejas.

2. Kontraseptif perancang keluarga antara manfaat manjakani

Di sesetengah negara, manjakani turut digunakan sebagai alat perancang keluarga. Namun ia harus diproses terlebih dahulu sebelum diambil sebagai
alat pencegah kehamilan.

3. Menjaga kesihatan organ intim wanita

Kandungan dalam tumbuhan herba ini sangat bermanfaat kepada organ intim wanita.

Antara kelebihannya adalah untuk mengatasi
keputihan berlebihan
, membunuh bakteria dan kulat, menjadikannya lebih ketat dan meningkatkan keanjalan kawasan otot faraj.

Dahulu, manjakani akan ditumbuk hingga halus sebelum disapukan kepada bahagian alat sulit wanita. Ada juga yang menjadikannya sebagai campuran kepada jamu asli.

4. Cara mengetatkan faraj menggunakan manjakani

Manjakani kaya dengan bahan yang dipanggil tanin. Bagi organ seksual, tanin dipercayai dapat mengetatkan selaput dan dinding faraj. Dalam dunia perubatan, kesan yang terhasil dinamakan sebagai astringen.

Tanin diperolehi apabila daun manjakani terdedah kepada tindak balas daripada pembiakan larva tebuan.

Kemudian ia mencetuskan tindak balas kimia kesan telur yang melekat pada daun – sekali gus membolehkan ia menghalang pertumbuhan kulat, bakteria dan virus.

Ia membolehkan manjakani diangkat sebagai herba terbaik untuk tujuan mengembalikan keanjalan faraj.

Faraj boleh hilang keanjalannya disebabkan pelbagai faktor seperti penuaan,
proses menopaus
, regangan berlebihan
selepas bersalin
, aktiviti seksual dan diet pemakanan tidak sihat.

Baca juga:

5. Baik untuk kesihatan kulit, selain sebagai cara mengetatkan faraj menggunakan manjakani

Tumbuhan herba ini turut membantu dalam merawat pelbagai
masalah kulit
 seperti jangkitan kulit, luka, jerawat,
liang pori besar
, pendarahan berlebihan, ekzema, impetigo, kurap, kulit kendur dan sebagainya.

Ia juga membantu mencapai kulit tegang dan licin, selain berkesan
mencegah jerawat.
 Kesan astringen dalam manjakani turut boleh menyekat pori daripada terbuka dan mengurangkan
masalah kulit berminyak.

Bukan sekadar itu, antioksidan dalam manjakani juga dapat mencegah penuaan pramatang.

Cara yang boleh digunakan adalah dengan menggunakan air rebusan manjakani untuk
mencuci muka
 setiap hari.

Air rebusan ini juga boleh disapu pada luka untuk mempercepatkan proses penyembuhan dan mencegah jangkitan selanjutnya.

6. Mengatasi miss V kering, selain sebagai cara mengetatkan faraj menggunakan manjakani

Ekstrak manjakani yang digunakan dalam bentuk topikal pada kulit boleh meningkatkan bekalan darah ke
alat kelamin wanita
. Kekeringan faraj berkait rapat dengan kekurangan bekalan darah.

Manjakani juga mengatasi masalah keputihan dengan pelepasan cecair tambahan yang mengganggu keanjalan dinding faraj.

7. Merawat sista

Salah satu manfaat manjakani dari segi penyembuhan penyakit adalah untuk mencegah sista.

Umumnya untuk rawatan ini, manjakani dicampurkan dengan beberapa bahan semula jadi lain seperti Eucalyptus, pinang muda, rempah ratus, kunyit putih dan
daun sirih
.

Kesan sampingan

Walaupun terdapat pelbagai manfaat manjakani, namun ia boleh menyebabkan pelbagai kesan sampingan berbeza kepada individu.

Penting untuk diingatkan bahawa produk manjakani
tidak boleh digunakan atau diambil
 oleh
wanita berbadan dua
, sedang melalui kitaran haid atau mengalami jangkitan pada kemaluan.

Mengetahui kelebihan manjakani mungkin membuatkan diri berasa teruja untuk mencuba dan menggunakannya.

Namun cara terbaik adalah untuk mendapatkan nasihat dan rundingan doktor sebelum pengambilan sebarang produk yang mengandungi manjakani. Ini penting untuk mengelakkan sebarang kesan yang tidak diingini kepada tubuh.


Anemia Ketika Mengandung Meningkatkan Risiko Anak Hidapi ADHD?

Berdasarkan sebuah kajian kohort yang membabitkan lebih 500,000 kanak-kanak dan hampir 300,000 ibu di Sweden, anemia ketika mengandung khususnya yang berlaku dalam tempoh awal kehamilan (30 minggu dan ke bawah) dikaitkan (pada kadar yang signifikan) dengan keadaan seperti Spektrum Masalah Autisme (ASD), Gangguan Hiperaktif/Kekurangan Tumpuan (ADHD), dan juga gangguan-gangguan pembelajaran yang lain. Walau bagaimanapun kaitan ini tidak dilihat dalam anemia ketika mengandung yang didiagnosis selepas tempoh 30 minggu.

Bagaimana anemia ketika mengandung didiagnosis?

Ketika berbadan dua, seorang wanita itu didiagnosis sebagai menghidap anemia ketika mengandung apabila bacaan hemoglobin (pigmen sel darah merah) mereka ketika trimester-trimester tertentu adalah seperti berikut:

Paras hemoglobin kurang dari 11 g/dl ketika trimester pertama

ATAU

Paras hemoglobin kurang dari 10.5 g/dl ketika trimester kedua

ATAU

Paras hemoglobin kurang dari 11 g/dl ketika trimester kedua

Ibu hamil yang menghidap anemia boleh mengalami simptom seperti kerap merasa penat dan ingin pitam, pening kepala, jantung berdebar dan juga nafas menjadi laju. Semasa mengandung, badan si ibu akan menghasilkan banyak darah untuk menampung tumbesaran janin. Walau bagaimanapun, penghasilan sel darah merah memerlukan zat besi, vitamin B12 dan juga asid folik. Lebih banyak sel darah merah yang diperlukan, lebih banyak zat dan vitamin tersebut yang diperlukan. Jika bekalan bahan tersebut tidak mencukupi dalam badan, anemia akan berlaku. Penyebab utama berlakunya anemia ketika mengandung adalah kekurangan zat besi. Penyebab lain termasuklah kekurangan asid folik dan vitamin B12, jangkitan (
HIV
, cacing, malaria, TB dan sebagainya) dan juga penyakit darah seperti Talasemia.

Kepentingan zat besi untuk perkembangan bayi

Apa yang diketahui sebelum ini adalah anemia dalam ibu mengandung dikaitkan dengan peningkatan risiko untuk kelahiran bayi yang lebih kecil dan/atau dilahirkan pramatang. Kaitan ini mengukuhkan pendapat bahawa zat besi yang mencukupi adalah penting dalam perkembangan janin khususnya dalam peringkat awal di mana organ-organ mereka sedang terbentuk, termasuklah organ – organ di dalam sistem saraf tunjang. Kajian ini telah diterbitkan dalam jurnal JAMA Psychiatry pada 18 September yang lepas. Ia melibatkan data daripada 532 232 anak-anak Sweden yang bukan anak angkat dan data yang diperoleh diambil daripada tempoh masa bermula 1 Januari 1987 sehinggalah 31 Disember 2010. Analisis data pula dilakukan bermula daripada 15 Januari 2018 sehingga 20 Jun 2018.

Kaitan yang dibuat dalam kajian ini mungkin menunjukkan peranan zat besi kepada otak yang sedang berkembang. Zat besi diperlukan untuk pelbagai jenis proses dalam badan. Untuk perkembangan saraf, zat besi digunakan dalam proses pembentukan selaput myelin dan juga pembentukan struktur pecahan dendrit. Lebih penting lagi, zat besi juga diperlukan sintesis neurotransmiter berteraskan monoamin (monoamine neurotransmitters), bahan yang memainkan peranan dalam keterjadian ASD dan juga ADHD. Walau bagaimanapun, kajian susulan yang lebih teliti diperlukan bagi memastikan kaitan punca dan sebab untuk zat besi dan kumpulan penyakit gangguan pembelajaran. Apa yang pasti, kekurangan hemoglobin bermakna bekalan oksigen kepada janin yang sedang membesar menjadi terhad sekaligus mempengaruhi perkembangan otak mereka.

Pengambilan zat besi dan hematinik yang lain seperti asid folik dan juga vitamin B12 adalah penting bagi menyokong keperluan hemoglobin dalam badan ibu yang mengandung dan juga untuk mencegah masalah saraf bayi. Memandangkan kekurangan zat besi dan juga anemia adalah sesuatu yang lazim dalam kalangan wanita dalam usia reproduktif, kajian ini dapat memberi sokongan kepada amalan pengambilan hematinik yang lebih awal sebelum merancang untuk hamil. Jika anda sedang hamil, pastikan anda datang mengikut jadual kedatangan yang disediakan di klinik ibu mengandung bagi membolehkan masalah anemia dikesan dengan lebih awal.